Παγοκύστη ή θερμοφόρα; Τι είναι καταλληλότερο για κάθε τραυματισμό\nΣας ταλαιπωρούν συχνά πυκνά μυϊκοί πόνοι, πονοκέφαλοι και κράμπες; Η εφαρμογή πάγου ή θερμότητας μπορεί να ανακουφίσει άμεσα από τον πόνο και να επιταχύνει την ανάρρωσή σας, πρέπει όμως να γνωρίζετε τι να επιλέξετε σε κάθε περίσταση.\nΈνας γενικός κανόνας είναι ότι ο πάγος είναι καταλληλότερος για τον οξύ πόνο, για παράδειγμα σε περίπτωση τραυματισμού, φλεγμονής και πρηξίματος, ενώ η θερμότητα καταπραΰνει τους επίμονους μυϊκούς πόνους και τη δυσκαμψία. Άλλοτε πάλι καλύτερα αποτελέσματα θα πετύχετε αν εφαρμόσετε εναλλάξ πάγο και θερμότητα στο σημείο του πόνου.\n1. Πάγος για το διάστρεμμα: Το διάστρεμμα συνοδεύεται από τοπική άνοδο της θερμοκρασίας και πρήξιμο στο σημείο του τραυματισμού. Η εφαρμογή πάγου μπορεί στην περίπτωση αυτή να καταπραΰνει τα συμπτώματα και να επιταχύνει την επούλωση.\n2. Θερμότητα για τις κράμπες περιόδου: Όσες γυναίκες ταλαιπωρούνται από δυσμηνόρροια σίγουρα γνωρίζουν πολύ καλά πόση ανακούφιση μπορεί να προσφέρει μια θερμοφόρα. Δεδομένου ότι οι κράμπες της περιόδου οφείλονται στις ακούσιες συσπάσεις της μήτρας, η θερμότητα βοηθά να χαλαρώσουν οι μύες και να βελτιωθεί η ροή του αίματος στην περιοχή της λεκάνης ώστε να υποχωρήσει ο πόνος.\n3. Πάγος ή θερμότητα για τον πονοκέφαλο: Η μέθοδος που θα επιλέξετε εξαρτάται από το είδος του πονοκεφάλου. Η λεγόμενη κεφαλαλγία τάσης ανταποκρίνεται καλύτερα στη θερμότητα, καθώς χαλαρώνουν οι μύες του κεφαλιού που ευθύνονται για τον πόνο. Το ίδιο ισχύει και για τον πόνο που πηγάζει από τα ιγμόρεια, καθώς η θερμότητα συμβάλλει στην καταπολέμηση της απόφραξης των ιγμορείων. Αντίθετα, για την ημικρανία ή άλλους τύπους πονοκεφάλου αγγειακής αιτιολογίας καταλληλότερη είναι η εφαρμογή πάγου.\n4. Πάγος για τα δερματικά εξανθήματα: Ένας από τους καλύτερους και πιο γρήγορους τρόπους να ανακουφιστείτε από τον πόνο, τη φαγούρα, το κοκκίνισμα και το πρήξιμο που προκαλεί ένα τσίμπημα ή μια αλλεργία είναι η εφαρμογή πάγου.\n5. Πάγος για τις μελανιές: Η εφαρμογή πάγου αμέσως μετά από έναν τραυματισμό βοηθά να υποχωρήσει πιο γρήγορα η μελανιά, το πρήξιμο και ο πόνος. Για να πετύχετε καλύτερα αποτελέσματα, να εφαρμόζετε τον πάγο περίπου για 15 λεπτά ανά μία ώρα.\n6. Θερμότητα για τη μυϊκή θλάση: Ο πάγος μπορεί να βοηθήσει στην άμεση ανακούφιση από τον πόνο τη στιγμή του τραυματισμού, ωστόσο για τις επίμονες ενοχλήσεις (πόνος, δυσκαμψία κ.λπ.) που συνοδεύουν μια μυϊκή θλάση συνιστάται η εφαρμογή θερμότητας. Η χρήση θερμοφόρας, οι ζεστές κομπρέσες και το ζεστό μπάνιο είναι μέτρα κατάλληλα για την αντιμετώπιση της θλάσης.\n7. Πάγος και μετά θερμότητα για τον πόνο στη μέση: Για τον οξύ πόνο στη μέση συνιστάται η εφαρμογή πάγου. Αν όμως ο πόνος εξελίσσεται σε χρόνιο και συνοδεύεται από δυσκαμψία και σημαντικούς λειτουργικούς περιορισμούς στην καθημερινότητα, την επιθυμητή ανακούφιση προσφέρει η θερμότητα, αφού χαλαρώνει τους μυς και αποτρέπει τους ακούσιους και επίπονους μυϊκούς σπασμούς.\n8. Πάγος ή θερμότητα για την αρθρίτιδα: Το μέτρο που θα επιλέξετε εξαρτάται από τα συμπτώματα που εκδηλώνετε. Ενώ η θερμότητα βοηθά να υποχωρήσει η φλεγμονή και ο πόνος που οδηγούν σε σύσφιξη των μυών, ο πάγος είναι καταλληλότερος για την αντιμετώπιση της φλεγμονής στο εσωτερικό της άρθρωσης.\n9. Πάγος και μετά θερμότητα για την τενοντίτιδα: Αμέσως μετά την εκδήλωση των συμπτωμάτων της τενοντίτιδας και για διάστημα τριών ημερών περισσότερη ανακούφιση προσφέρει η εφαρμογή πάγου, καθώς καταπολεμά τη φλεγμονή. Για το επόμενο διάστημα συνιστάται η έκθεση του πάσχοντος άκρου στη θερμότητα ώστε να βελτιωθεί η ροή αίματος και να επιταχυνθεί η ανάρρωση.\n10. Πάγος ή θερμότητα για τον πονόλαιμο: Το ζεστό τσάι και οι σούπες είναι για πολλούς ιδανικά «γιατροσόφια» για την αντιμετώπιση του ερεθισμού και του πόνου, ωστόσο άλλοι βρίσκουν ανακούφιση με ένα παγωτό ή μια γρανίτα, καθώς η έκθεση στο ψυχρό ερέθισμα συμβάλλει στην αντιμετώπιση της φλεγμονής.\nTags: θερμοφόρα, κάθε τραυματισμό, καταλληλότερο, Παγοκύστη\nPrevious ArticleΑρσενικό σε παιδικές τροφές! Τι φοβούνται οι παιδίατροι – Ποιες τροφές να προσέχετεNext ArticleΈξι λόγοι που τα ζευγάρια χωρίζουν μετά τις διακοπές


Αδύναμος σεισμός μεγέθους 2.5 - Sulu Sea, 36 km βόρεια από Sipalay, Φιλιππίνες, Σάββατο, 27 Νοε 2021 14:16 (GMT +8) / VolcanoDiscovery\nΑδύναμος σεισμός μεγέθους 2.5 - Sulu Sea, 36 km βόρεια από Sipalay, Φιλιππίνες, Σάββατο, 27 Νοε 2021 14:16 (GMT +8) -\nΑδύναμος σεισμός μεγέθους 2.5 at 8 km depth\n28 Nov 05:20 UTC: Πρώτα να αναφέρει: PHIVOLCS after 23 hours.\nΕπίκεντρο γεωγραφικό πλάτος / γεωγραφικό μήκος: 10.07°N / 122.34°E (Sulu Sea, Φιλιππίνες)\nAntipode: 10.07°S / 57.66°W\n18 km (11 mi) ΒΔ of Linaon (pop: 3,670) --> Δείτε κοντινούς σεισμούς!\n24 km (15 mi) ΒΔ of Bulata (Negros Occidental) (pop: 5,150) --> Δείτε κοντινούς σεισμούς!\n36 km (22 mi) ΒΔ of Sipalay (pop: 24,000) --> Δείτε κοντινούς σεισμούς!\n53 km (33 mi) Δ of Kabankalan (pop: 136,500) --> Δείτε κοντινούς σεισμούς!\n60 km (37 mi) ΝΔ of Hinigaran (pop: 39,600) --> Δείτε κοντινούς σεισμούς!\n74 km (46 mi) ΝΔ of Iloilo City (pop: 387,700) --> Δείτε κοντινούς σεισμούς!\n75 km (46 mi) ΝΔ of Bago City (pop: 150,300) --> Δείτε κοντινούς σεισμούς!\n94 km (58 mi) ΝΔ of Bacolod City (pop: 454,900) --> Δείτε κοντινούς σεισμούς!\n525 km (326 mi) ΝΑ of Μανίλα (pop: 1,600,000) --> Δείτε κοντινούς σεισμούς!\n67 km (42 mi) ΒΔ of Negros Island (pop: 4,414,100) --> Δείτε κοντινούς σεισμούς!\n2.5 8 km Philippines: 033 Km N 71° W of Cauayan (Negros Occidental) PHIVOLCS


Δέσποινα Τομαζάνη: Τίποτα δεν είναι δικό μου και τίποτα δεν είναι ξένο | Globalview|RitsmasCorner\nΑρχική Προσανατολισμοί με την Ελένη Γουρνέλου Δέσποινα Τομαζάνη: Τίποτα δεν είναι δικό μου και τίποτα δεν είναι ξένο\nΔέσποινα Τομαζάνη: Τίποτα δεν είναι δικό μου και τίποτα δεν είναι ξένο\nΗ Δέσποινα Τομαζάνη γεννήθηκε στη Χίο. Κατάγεται από το Αϊβαλί της Μικράς Ασίας και τα Κοτύωρα (Ordou). Σπούδασε θέατρο στη Αθήνα, κινηματογράφο και θέατρο στο Πανεπιστήμιο της Στοκχόλμης, χορό και παντομίμα στην Ακαδημία μπαλέτου της Στοκχόλμης. Έπαιξε στον σουηδικό, ελληνικό και γαλλικό κινηματογράφο, στο ελληνικό και γαλλικό θέατρο. Στο 1ο Φεστιβάλ Κινηματογράφου Μεσογειακών χωρών βραβεύτηκε με το βραβείο ερμηνείας πρώτου γυναικείου ρόλου για την ταινία “L’ ombre de la terre” του Tajeb Louichi.\n“Η φωτογραφία είναι εξώφυλλο απο το γαλλικό περιοδικό cinema και προέρχεται απο την ταινία L’ ombre de la terre του Taneb Luichi.\nH συνέντευξη παραχωρήθηκε για τον σταθμό του empneusi.gr που εκπέμπει στις Κυκλάδες, στην εκπομπή «ΣΥΝΑΝΤΗΣΕΙΣ» με την Ελένη Γουρνέλου στους 107 FM και μπορείτε να την ακούσετε στον παρακάτω σύνδεσμο:\nΕλένη Γουρνέλου: Δέσποινα, σε ευχαριστούμε πολύ για τη παραχώρηση της συνέντευξης. Δεν δίνεις συχνά συνεντεύξεις και γι’ αυτό θα ήθελα να μας πεις κάποια λόγια για σένα και την πορεία σου στη τέχνη γενικότερα, αρχίζοντας από τον κινηματογράφο και το θέατρο και στη συνέχεια στη συγγραφή.\nΔέσποινα Τομαζάνη: Να μιλήσω για μένα; Πρέπει να θυμηθώ κι εγώ…γιατί η αλήθεια είναι ότι η επιδίωξή μου με τον χρόνο και τη μνήμη είναι να ζώ στον παρόντα χρόνο. Οπότε, διαγράφονται αυτά που λες εσύ για πορεία και καριέρα. Εγώ δεν τα βιώνω στην καθημερινότητά μου, προσπαθώντας πάντα, να είμαι παρούσα στον παρόντα χρόνο. Πρέπει να κάνω, λοιπόν, μια αναδρομή και όπως θυμάμαι, από τα παιδικά μου χρόνια έπαιζα θέατρο. Μάζευα τα παιδάκια για να τους παίξω στο σπίτι μιας φίλης, την οποία, λέγανε Ευτυχία κι εκεί ανοίγαμε ένα σεντούκι με ρούχα και υφάσματα που δεν χρησιμοποιούσαν πια. Θυμάμαι, ακόμα, τα χρώματα. Κάτι πράσινα σαν τα χρώματα που έχουν τα παγώνια, κάτι σάξ- μπλέ, κόκκινα …και τα οποία φορούσα με έναν οίστρο και φούρια και καθώς τα έριχνα επάνω μου άρχιζα να μιλώ χωρίς να θυμάμαι τώρα, βέβαια, τι έλεγα. Όμως, όλα τα παιδιά που ήταν γύρω μου, φίλοι, καθόντουσαν και με άκουγαν. Πιστεύω ότι αυτό που λέμε κλίση εμφανίζεται στο παιδί από τη παιδική του ηλικία αλλά το τι κάνει μετά η οικογένεια και το σχολείο, είναι άλλο θέμα. Δεν ξέρω αν στηρίζεται μετά αυτή η έμφυτη κλίση των παιδιών γιατί η παιδεία, μέσω της εκπαίδευσης, κατευθύνει, συνήθως, τα παιδιά σε ανάγκες δικές της με τις οποίες εγώ, τουλάχιστον, δεν είμαι σύμφωνη. Για παράδειγμα στη Χίο, στο νησί που έχω γεννηθεί και μεγαλώσει, οι περισσότεροι γονείς προετοίμαζαν τα παιδιά τους να γίνουν γιατροί και δικηγόροι, ανεξάρτητα από τη κλίση τους. Βέβαια, αυτό, τούς το υπαγόρευε, ως αντίδραση, η πραγματικότητα του νησιού γιατί όλα τα παιδιά γινόντουσαν καπεταναίοι ή μηχανικοί και έφευγαν με τα πλοία.\nΕλένη Γουρνέλου: Εσύ, λοιπόν, είχες αυτή τη κλίση αλλά το περιβάλλον σου τι έκανε, τότε;\nΔέσποινα Τομαζάνη: Θυμάμαι πολύ καλά ότι τότε ερχόντουσαν στο νησί περιοδεύοντες θίασοι. Τότε, είδα τον περιπλανώμενο θίασο Ξύδα και μαγεύτηκα. Γοητεύτηκα. Όταν πήγα στο σπίτι έπαιζα όλους του ρόλους που είχα δει, μιμούμενη τις φωνές των ηθοποιών.\nΕλένη Γουρνέλου: Αλλά είχες και μια άλλη πορεία στη τέχνη. Έγραψες μυθιστορήματα, ποίηση, σπούδασες στο εξωτερικό κι έκανες κι άλλα πράγματα. Συναντήθηκες με σημαντικούς ανθρώπους….ο κόσμος σε γνωρίζει περισσότερο από τον ρόλο της Σοφίας στη «Γλυκιά Συμμορία» του Νικολαϊδη. Οπότε, έχει νόημα να μας διηγηθείς την πορεία σου, αφού έφυγες από την Χίο και την Ελλάδα κι έπειτα.\nΔέσποινα Τομαζάνη: Όταν έγινε η «Γλυκιά Συμμορία» είχα έλθει από το Παρίσι για να παίξω. Γνώριζα τον Νίκο Νικολαϊδη από πριν και με ειδοποίησε να έλθω για την ταινία. Να πω, όμως, δυο λόγια για το πριν. Στο Παρίσι έχω πάει δύο φορές. Τη μια φορά ήταν επί Χούντας για να κάνουμε μια ταινία του Κολλάτου που λεγόταν «Συμπόσιο» και τον «Καπετάν Αντώνης» από ένα διήγημα του ίδιου. Όμως, αυτή η ταινία δεν έγινε γιατί πέθανε ο παραγωγός που ήταν Γάλλος. Γύρισα, λοιπόν, στην Ελλάδα για να συνεργαστώ με τον Μινωτή τον οποίο επί Χούντας τον είχαν διώξει από το Εθνικό θέατρο και τότε, έπαιζαν στο ΡΕΞ το έργο «Ο Ιρα και το Παγώνι». Με είχε δει ο Μινωτής στο Ηρώδειο που έπαιζα την Ηλέκτρα του Αισχύλου. Μετά από αυτή την παράσταση, ο Μινωτής ήλθε και έψαχνε αυτή που έπαιζε την Ηλέκτρα….Με βρήκε, λοιπόν, τότε, και με πήρε μαζί του, δίνοντάς μου να κάνω εναλλάξ παραστάσεις με την Νίκη Τριανταφυλλίδη, η οποία, για εμένα, μαζί με την Λαμπέτη είναι οι δυο μεγάλες ηθοποιές του ελληνικού θεάτρου. Με ταλέντο! Πριν από αυτό και ενώ ήμουν στο Παρίσι είχα κάνει μια ταινία με τον Σουηδό σκηνοθέτη, Wetter Vester. Φωτιστής στις ταινίες του ήταν ο Ανδρέα Μπέλλης. Η ταινία λεγόταν «Αντίσταση» και είχε γυριστεί ενάντια της Χούντυας. Αυτή έγινε και η αφορμή να με καλέσουν στη Σουηδία για να τη γυρίσουμε.\nΕλένη Γουρνέλου: Και η ταινία «Με λένε Στέλιο»;\nΔέσποινα Τομαζάνη: Η ταινία βασιζόταν σ’ ένα βιβλίο του συγγραφέα Θοδωρή Καλλιφατίδη και τότε με είχε φωνάξει ο σκηνοθέτης να γράψω τους διαλόγους στο σενάριο της ταινίας. Ημουν 22-23 χρονών. Πολύ νέα….έπαιξα κι ένα ρόλο, επίσης. Η ταινία είχε πολύ μεγάλη επιτυχία και βραβεύτηκε σε διεθνή Φεστιβάλ. Το δε όνομα «Στέλιος», το είχα δώσει εγώ -είμαι η νονά- γιατί Στέλιο έλεγαν τον αδελφό μου. Κι αυτή, όμως, παίχτηκε μετά από 25 χρόνια στην Ελλάδα. Η ταινία έγινε το 1972 κι ακόμα στην Ελλάδα ήταν Χούντα. Το 83 μου τηλεφώνησε ο Νικολαϊδης και ήλθα για να παίξω τον ρόλο της Σοφίας στη «Γλυκιά Συμμορία»\nΕλένη Γουρνέλου: Τι σκέφτεσαι σήμερα γι’ αυτή την ταινία, τη «Γλυκιά Συμμορία»;\nΔέσποινα Τομαζάνη: Είδα την ταινία το καλοκαίρι της χρονιάς που είχε κυκλοφορήσει. Την είδα για πρώτη φορά, μόνη μου. Δεν συμφωνούσα με το θέμα γιατί πίστευα ότι, τότε, υπήρχαν άλλα θέματα, πιο σημαντικά από αυτά που καταπιανόταν η ταινία. Πιο αιχμηρά. Που τα είχε ανάγκη η Ελλάδα. Ο Νικολαϊδης, όμως, ήταν πολύ επηρεασμένος από τον αμερικανικό κινηματογράφο και έθιγε άλλα ζητήματα στη ταινία που, για εμένα, ήταν εκτός εποχής για την Ελλάδα. Σε πολλά σημεία, όταν την έβλεπα, κατέβαζα το κεφάλι. Ωστόσο, την είδα μετά από αρκετά χρόνια. Δεν πάει πολύς καιρός που την έδειξε η τηλεόραση, και σκέφτηκα πόσο πολύ προχωρημένη ήταν για την εποχή της! Και εδώ θέλω να μνημονεύσω τους δυο πολύ καλούς ηθοποιούς, τον Τάκη Μόσχο και τον Τάκη Σπυριδάκη, έξοχους ηθοποιούς που, σε διάστημα ενός μηνός έχασαν τη ζωή τους….πολύ ιδιαίτεροι και σαν άνθρωποι. Η ταινία, σήμερα πια, μου άφησε μια άλλη αίσθηση. Ότι δηλαδή, είναι μια διαχρονική ταινία και απόρησα πώς δεν την απαγόρευσαν τότε. Μάλλον τώρα είμαστε πιο συντηρητικοί ενώ το ’82 που έγινε η ταινία ήμασταν πιο ελεύθεροι και πολύ πιο τολμηροί στην έκφραση και στην τέχνη.\nΕλένη Γουρνέλου: Από όλα τα είδη τέχνης που έχεις ασχοληθεί ποιο είδος θεωρείς ότι σου ταιριάζει περισσότερο;\nΔέσποινα Τομαζάνη: Θέλω να μιλήσω για την καλλιτεχνική μου περιπέτεια καταρχάς στο θέατρο. Γυρίζοντας από το εξωτερικό στην Ελλάδα και έχοντας παίξει πρωταγωνιστικούς ρόλους εκεί, άρχισα να παίζω κι εδώ σε διάφορες θεατρικές παραστάσεις από το εμπορικό μέχρι το ποιοτικό θέατρο. Στο εμπορικό θέατρο έπαιξα σε μια παράσταση που λεγόταν «Φρύνη» με την Ζωή Λάσκαρη. Εγώ έκανα μια νέγρα που ήταν θεραπαινίδα της. Για τις ανάγκες του ρόλου βαφόμουν κάθε φορά μαύρη, ολόσωμη. Η ατμόσφαιρα δεν είχε καμία σχέση με αυτό που πίστευα ότι πρέπει να είναι το θέατρο. Ο ένας υπέβλεπε τον άλλον και ακόμα και επί σκηνής υπήρχε bulling. Θυμάμαι να γίνεται αυτό σ’έναν εξαιρετικό ηθοποιό, τον Νίκο Παωνσταντίνου. Απαράδεκτο! Και γι’ αυτό δεν ξαναπήγα να παίξω όταν τελείωσα με το έργο, αν και μου ζητήθηκε. Τέτοια περιστατικά γινόντουσαν στο θέατρο κατ’ επανάληψη.\nΕλένη Γουρνέλου: Αυτός ήταν και ο λόγος που στράφηκες στη συγγραφή;\nΔέσποινα Τομαζάνη: Πέρα από τη Λάσκαρη και το εμπορικό θέατρο συνεργάστηκα και με τον Μαρμαρινό στο θέατρο, στη «Μήδεια». Εκείνη την εποχή, ο Μαρμαρινός ως σκηνοθέτης, ήταν ό,τι πιο ποιοτικό στο πειραματικό θέατρο. Ούτε κι εκεί στέριωσα γιατί μέσα μου υπήρχε μια άλλη άποψη για το πώς πρέπει να γίνονται τα πράγματα στο θέατρο. Ήλθα στην Ελλάδα αφού είχα κάνει μια ταινία που γυρίστηκε στην Τυνησία, γαλλικής παραγωγής, με τον τίτλο L’ ombre de la terre (Σκιά της γης) και για την οποία πήρα το 1ο βραβείο στο Φεστιβάλ Μεσογειακού κινηματογράφου. Γύρισα γιατί πέθανε ο άνδρας μου, ο δημοσιογράφος, Στρατής Ζαχαριάδης, και πήγα στη Χίο. Μετά, δεν ήθελα να επιστρέψω στο εξωτερικό. Εκεί, με πλησίασαν ερασιτέχνες ηθοποιοί και μου ζήτησαν να τους βοηθήσω με ένα έργο του Καμπανέλλη, πράγμα που έγινε. Αυτό μού έδωσε την αφορμή να δημιουργήσω εκεί ένα ερασιτεχνικό θέατρο και να κάνω τα πράγματα σύμφωνα με τη δική μου άποψη. Το σχήμα αυτό λεγόταν Θέατρο Σκούνα προς τιμή του θυμόσοφου-Ζητιάνου του νησιού που τον έλεγαν Σκούνα γιατί έπινε και τρίκλιζε. Το έργο περιελάμβανε και τους άλλους τρελούς – περιθωριακούς του νησιού και είχε τον τίτλο Χιώτικο Παραμύθι. Το Θέατρο που ονειρευόμουν πάντα ήταν πρωτογενές. Να μην έχει ξαναπαιχτεί. Γι αυτό το έγραφα εγώ.. Δουλέψαμε 9 μήνες και ανεβάσαμε το «Χιώτικο παραμύθι». Αυτό το έργο είχε μια ντοπιολαλιά από τη Β. Χίο που ήταν σαν μουσική. Βρήκα μια μεγάλη γυναίκα που διάβαζε αυτό το παραμύθι και έτσι την έμαθα και τη δίδαξα στη συνέχεια. Ήταν κάτι το συγκλονιστικό.\nΕλένη Γουρνέλου: Δίδαξες θέατρο στους ερασιτέχνες ηθοποιούς με βάση και τις σπουδές που είχες κάνει στο εξωτερικό.\nΔέσποινα Τομαζάνη: Ναι. Σπούδασα στο Πανεπιστήμιο της Στοκχόλμης ιστορία θεάτρου και κινηματογράφου. Έχω δει επί χρόνια και έχω αναλύσει ταινίες από την αρχή της ιστορίας του κινηματογράφου στο Πανεπιστήμιο και γι’ αυτό είχα, ήδη, μια διαμορφωμένη άποψη όταν ήλθα στην Ελλάδα. Αλλά, πέρα από αυτό, υπήρχε ένας υποβολιμιαίος ανταγωνισμός στο ελληνικό θέατρο, πράγμα που δεν ανήκει στην τέχνη. Αυτό με εξέπληξε. Ίσως οι Έλληνες είμαστε άτομα της διχόνοιας, το βλέπουμε και στη πολιτική. Και ο Σολωμός το είχε πει αυτό όταν ήλθε από την Ιταλία.\nΕλένη Γουρνέλου: Και με τη συγγραφή πως ασχολήθηκες;\nΔέσποινα Τομαζάνη: Το 1984 βγήκε το «Αμίλητο νερό» που έχει σαν θέμα τη μνήμη ενός κοριτσιού από την πρώτη μνήμη της ζωής του μέχρι 12 χρονών, δηλαδή, τότε που αναπτύσσεται η λογική και με την επέμβαση της παιδείας, στην οποία αναφέρθηκα πριν, σταματά και η μαγεία που έχουν τα παιδιά από τη φύση τους. Υπάρχουν κοινωνικοί κανόνες και αυτοί διαμορφώνουν πλέον την προσωπικότητά τους. Επιπλέον, υπάρχουν κάποιοι στην εκπαίδευση, δάσκαλοι και καθηγητές, που έχουν κι άλλες βλέψεις, εννοώ ερωτικές και αυτά περιγράφονται στο βιβλίο μου. Είναι πράγματα που ακούμε ότι συμβαίνουν ακόμα, χωρίς ωστόσο αυτό, να αφορά όλη την εκπαίδευση και τους εκπαιδευτικούς. Μετά έγραψα για την εφηβεία το «Φωτιά μέσα στο νερό» και τέλος, το «Καφενείο των Ψεμάτων» που είναι μια σειρά διηγημάτων. Ακολούθησε το μυθιστόρημα «Θηλυκό νόμισμα» με θέμα το κλείσιμο του 20ου αιώνα και η ποιητική συλλογή «Εξαιτίας του αινίγματος» (Καστανιώτης) και μια δεύτερη συλλογή ποιημάτων με τίτλο: «Εκποίηση» (Γαβριηλίδης). Τα ποιήματά μου συνήθιζα να τα γράφω σε ανύποπτο χρόνο και τα εξέδωσα επειδή μου ζητήθηκαν.\nΘα σας διαβάσω ένα ποίημα που απήγγειλα στο Παλέρμο, τον Σεπτέμβριο 1994, στο συνέδριο συγγραφέων και ποιητών από τη Μεσόγειο, στο οποίο, συμμετείχα.\nΟ φίλος Giuseppe Bella\nμου ζήτησε να μιλήσω\nΗ γραφή συνεχίζεται\nκι εγώ ακόμα συλλαβίζω\nτο αλφάβητο με τα δάχτυλα.\nΨηλαφώ στο σκοτάδι και τρέμω\nμήπως δεν αναγνωρίσω τα σύμβολα:\nτην τελειότητα του Ο-μικρόν\nκαι την αγωνία του Ι-ώτα\nΗ ρητορεία της θάλασσας\nδεν μ’ αφήνει να ησυχάσω\nΔεν υπάρχουν ποιητές\nμόνο η ποίηση υπάρχει\nΔεν υπάρχουν συγγραφείς\nμόνο η γραφή υπάρχει.\nΑκολούθησε γκραποποσία στη διπλανή τρατορία ατέλειωτες γκράπες κερασμένες από τους Σικελούς ποιητές που μπήκαν ενθουσιασμένοι και βγήκαν μεθυσμένοι.\nΕλένη Γουρνέλου: Υπάρχουν κάποια σημαντικά πράγματα που σου συνέβησαν στη διάρκεια της καλλιτεχνικής σου πορείας που, ακόμα και σήμερα, τα θυμάσαι με κάποια έκπληξη ή θαυμασμό;\nΔέσποινα Τομαζάνη: Μου έρχεται στο μυαλό η ταινία «Η σκιά της γής» στην Τυνησία. Ήμουν πρωταγωνίστρια σε αυτή την ταινία. Εκεί έπαιζε αυτοσχέδια σαντούρι ένας ζητιάνος που, ήταν πραγματικός ζητιάνος, και τον οποίο είχε φέρει ο σκηνοθέτης για να παίξει στην ταινία. Τα πλήκτρα του σαντουριού ήταν χαλικάκια από την Έρημο και το είχε φτιάξει μόνος του. Επειδή καθόταν οκλαδόν τα πόδια του είχαν ατροφήσει και δεν μπορούσε να περπατήσει καλά. Είχα, λοιπόν, μια σκηνή που έπρεπε να τον αγκαλιάσω ενώ έπαιζε το σαντούρι του και να του πω ότι ο αδελφός του, ο άνδρας μου στην ταινία, σκοτώθηκε σε μια βιομηχανία που δούλευε στη Γαλλία ως μετανάστης.. Τον φώναζα, λοιπόν, «Αχμετ- Αχμετ» και έτρεχα ξυπόλητη πάνω στα χαλίκια και την άμμο που είχε η έρημος και κάθε φορά που τον αγκάλιαζα και έκλαιγα επάνω του, αυτός που, ήταν αμάθητος από γυναίκα, γαργαλιόταν και γέλαγε.. Αναγκαστήκαμε να κάνουμε πάνω από 5-6 φορές αυτή τη σκηνή γιατί κάθε φορά γινόταν αυτό, όταν τον αγκάλιαζα (γέλια).\nΕλένη Γουρνέλου: Τι είναι αυτό που σε εμπνέει να πάρεις το μολύβι και να γράψεις;\nΔέσποινα Τομαζάνη: Νομίζω ότι με πιάνει το μολύβι και όχι εγώ….είναι πράγματα που δεν τα ξέρω. Όταν ήμουν μαθήτρια έγραφα πολύ καλές εκθέσεις αλλά πριν τις παραδώσω την έπαιρνα στο σπίτι και έγραφα σελίδες. Ήξερα ότι όποιο θέμα και να μου έδιναν, θα έγραφα. Είχα αυτή την αυτοπεποίθηση ότι οποιαδήποτε λέξη μπορούσε να με κάνει να γράψω ολόκληρο βιβλίο.\nΕλένη Γουρνέλου: Ο έρωτας τι ρόλο έπαιξε στη ζωή σου, Δέσποινα; Ήταν πηγή έμπνευσης; Σε καθυστέρησε να κάνεις πράγματα στη ζωή σου ή σε ωφέλησε;\nΔέσποινα Τομαζάνη: Όπως λέει και το τραγούδι, τίποτα δεν πάει χαμένο. Για μένα ο έρωτας ήταν δρόμος αυτογνωσίας και δρόμος αρετής γιατί έχει την απαίτηση σε αυτή την συνάντηση μεταξύ των δυο φύλων, να δίνεις τον καλύτερο εαυτό σου. Αλλά για να γίνει αυτό, χρειάζεται πρώτα να τον ερευνήσεις. Ο άλλος γίνεται καθρέφτης για να δούμε τον εαυτό μας.. Κι αυτό δεν είναι καθόλου εύκολο…και γι’ αυτό τα βάζω με τον Σωκράτη κι εκείνο το «γνώθι σαυτόν» και μετά «Εν οίδα ότι ουδέν οίδα». Με το ‘γνώθι σαυτόν’ κατέληξα ότι ‘εν οίδα ότι ουδέν οίδα’. Δεν μπορούμε να λέμε ότι ξέρουμε τον εαυτό μας. Εγώ, ακόμα, εκπλήσσομαι από τις αντιδράσεις μου γιατί δεν τις είχα σκεφτεί προηγουμένως. Θα σας διαβάσω και πάλι ένα ποίημά μου, αν μου επιτρέπετε:\nΜόνο να σε ονειρεύομαι έρωτα\nνα μη σ’ αγγίζω\nμήπως και χαθείς\nΒάζω την ψυχή μου στο σώμα σου\nτα λόγια μου στα χείλη σου\nτον πόθο μου\nκάνω πόθο σου\nνα με ποθήσεις όπως σε ποθώ\nΤα χέρια σου τα χείλη σου\nτα πάω όπου θέλω εγώ\nΤιμόνι ηδονής ο νους μου\nμας ναυαγεί στο ένα\nστη δίνη του ενός την\nΕλένη Γουρνέλου: Ο άνθρωπος καθρεφτίζεται μέσα από την τέχνη; Η τέχνη είναι μια ψευδαίσθηση του ανθρώπου;\nΔέσποινα Τομαζάνη: Θα πω κάτι που έλεγε ο Γιώργος Μανιάτης, ο συγγραφέας που έφυγε πρόσφατα και τον οποίο θαυμάζω ως μέγιστο στοχαστή και φιλόσοφο. Διαχωρίζει, λοιπόν, ο Μανιάτης το ‘εκφράζεσθαι’ από το ‘εκφράζειν’. Ο καλλιτέχνης για να εκφράσει αυτό το συλλογικό ασυνείδητο που, αυτό έχει ενδιαφέρον, πρέπει να αδειάσει από το εγώ του. Γίνεται το ενδιάμεσο από όπου περνάει η καρδιά του κόσμου, τον διεγείρει κάτι από το σύμπαν και μπορεί να το εκφράσει. Αν ο ηθοποιός για παράδειγμα παίζοντας έχει συνέχεια στη σκέψη του ποιος είναι ο ίδιος, ο τάδε, ας πούμε, τη φήμη του ή το όνομά του…και δεν χάνεται μέσα στον ρόλο που ερμηνεύει δεν είναι καλός ηθοποιός. Ο ηθοποιός είναι ένα άδειο δοχείο ή ένα καλάμι απ’ όπου πρέπει να περάσει η μουσική του σύμπαντος. Ο ηθοποιός με αυτή την έννοια ιερουργεί πάνω στη σκηνή. Είναι, βέβαια, ελάχιστες οι περιπτώσεις που το έχω δει αυτό σε ηθοποιούς. Είναι σημαντικό να είσαι ένα άδειο κέλυφος, όπως τα όστρακα και να βγάζεις μουσική. Έτσι έχω δει εγώ την τέχνη τόσο στο θέατρο όσο και στη συγγραφή.\nΕλένη Γουρνέλου: Τι σε έχει μάθει η διαδικασία του θεάτρου ή της συγγραφής; Επιστρέφει κάτι στον δημιουργό μέσα από την τέχνη;\nΔέσποινα Τομαζάνη: Είναι το μυστήριο κι αυτή η ύψιστη απόλαυση να αδειάσεις από τον εαυτό σου. Εμπειρικά μιλάω.\nΕλένη Γουρνέλου: Είναι ένας άλλος, δηλαδή, αυτός που επιστρέφει μετά από το άδειασμα του εαυτού του; Αυτό, τον μαθαίνει;\nΔέσποινα Τομαζάνη: Έχει μάθει ότι όσο βάζει τον εαυτό του μπροστά, δεν συμβαίνει τίποτα!\nΕλένη Γουρνέλου: Ένας απλός άνθρωπος που δεν ασχολείται με την τέχνη δεν έχει τη δυνατότητα να μάθει το ίδιο;\nΔέσποινα Τομαζάνη: Εγώ πιστεύω ότι και οι απλοί άνθρωποι την ώρα που σκάβουν τη γη για παράδειγμα και ξεχνιούνται τελείως, αυτή την ιερουργία βιώνουν άσχετα αν μπορούν να την εκφράσουν όπως ένας καλλιτέχνης ή διανοούμενος. Την νοιώθουν!\nΕλένη Γουρνέλου: Σε ποιους καλλιτέχνες ή απλούς ανθρώπους ανατρέχεις συχνά;\nΔέσποινα Τομαζάνη: Καταρχάς ανατρέχω στον ποιητή, συγγραφέα και φιλέλληνα Ζακ Λακαριέρ που, όταν είχε διαβάσει για πρώτη φορά το βιβλίο μου, «Αμίλητο νερό» με ενθάρρυνε να το εκδώσω άμεσα. Ένας άλλος είναι ο Ρώσος σκηνοθέτης Αντρέι Μιχάλκοφ-Κοντσαλόφσκι, ο οποίος από μια φωτογραφία μου, με κάλεσε στο Λονδίνο για να παίξω σε ταινία του. Όταν με είδε το πρώτο πράγμα που έκανε ήταν να μου προσφέρει μια βότκα (γέλια). Δεν θα το ξεχάσω αυτό…ίσως το έκανε για να μου φύγει το τρακ. Μου είπε, επίσης, ότι έχω χέρια μητέρας. Κι αυτό δεν το ξεχνάς, όταν στο λέει ο Κοντσαλόφσκι…\nΕλένη Γουρνέλου: Αυτά είναι ενθαρρυντικά για σένα από ιδιαίτερους ανθρώπους που συνάντησες στην καριέρα σου. Πέρα, όμως, από αυτούς τους ανθρώπους που ήταν πράγματι πολύ καλό να τους συναντήσεις, υπάρχουν άλλοι από τους οποίους έχεις μάθει μέσα από το έργο τους;\nΔέσποινα Τομαζάνη: Ναι. Σου ενισχύουν την αυτοπεποίθηση κι αυτό είναι σημαντικό. Στη ζωή, βέβαια, αν είσαι σε θέση μαθητείας, μαθαίνεις κι από τον πιο απλό άνθρωπο. Τις μεγάλες κουβέντες από τις οποίες έχω μάθει και τις οποίες φύλαξα στο μυαλό μου, τις άκουσα από απλούς ανθρώπους. Μια φορά θυμάμαι ότι ήμασταν με τον Αντώνη Σουρούνη στην Ύδρα σε μια ταβέρνα με ψαράδες που μέσα στη συζήτηση που είχαν, είπαν: εμένα με κάναν καλό, οι κακοί. Δεν θα το ξεχάσω ποτέ! Όπως δεν θα ξεχάσω αυτό που έλεγε ο Μανιάτης: Εγώ πήγα στην έρημο ως λεγεωνάριος για να συναντήσω τους κακούς, να δω τι είναι αυτό. Βέβαια, δραπέτευσε. Από το ο,τιδήποτε. Διδάσκεσαι αν είσαι σε θέση μαθητείας αλλιώς τα πράγματα περνάνε έτσι…\nΕλένη Γουρνέλου: Οι περισσότεροι, όμως, άνθρωποι δεν βρίσκονται σε κατάσταση μαθητείας, Δέσποινα. Ειδικά όταν βρίσκονται στην παραγωγική ηλικία από τα 20-50 και κτίζουν καριέρες, οικογένεια κ.α. δεν έχουν χρόνο να μαθητεύσουν, όπως λες. Θέλουν να αποδείξουν πράγματα στην κοινωνία και στον εαυτό τους.\nΔέσποινα Τομαζάνη: Ίσως ο άνθρωπος είναι φτιαγμένος για την αναζήτηση υλικών αγαθών. Δεν συμβαίνει μόνο τώρα. Έχει διάρκεια και δεν αφορά μόνο αυτή την εποχή που χαρακτηρίζεται από την αναζήτηση του χρήματος και των υλικών αγαθών. Ίσως, όμως, αυτό να υπήρχε πάντα, από τα αρχαία χρόνια. Η επιβολή στον άλλο άνθρωπο και η απληστία των αγαθών. Ίσως είναι ενδογενές. Γι’ αυτό ντρέπομαι όταν βλέπω τα μυρμήγκια και τις μύγες που δεν αναρωτιούνται ποιοι και γιατί είναι και δεν αναζητούν, όπως κάνει ο άνθρωπος, συνεχώς απολαύσεις, ολοένα και περισσότερες πέρα από την τροφή τους και την γενετήσια πράξη για την οποία, όλους μας, η φύση μάς έχει προγραμματίσει.\nΕλένη Γουρνέλου: Όμως, ο άνθρωπος είναι το μόνο όν που εννοιολογεί τα πράγματα…ίσως για να δικαιολογήσει τον θάνατο.\nΔέσποινα Τομαζάνη: Ναι, ενώ αυτό θα μπορούσε να μας κάνει καλύτερους και όχι άπληστους και ανταγωνιστικούς, να αρπάξουμε ό,τι μπορούμε….\nΕλένη Γουρνέλου: Μαθαίνουμε από την αποτυχία ή την επιτυχία;\nΔέσποινα Τομαζάνη: Νομίζω από την αποτυχία…γιατί η επιτυχία μας εκτροχιάζει. Η επιτυχία θρέφει τον εγωισμό…δεν μου αρέσει σαν λέξη, επίσης. Ούτε η αποτυχία μου αρέσει, αλλά εξαιτίας της αρχίζεις να συνομιλείς με τον εαυτό σου για να βρεις την αιτία και αυτό σημαίνει ενσυναίσθηση.\nΕλένη Γουρνέλου: Τι σε ευχαριστεί σήμερα περισσότερο να κάνεις και τι σε δυσαρεστεί;\nΔέσποινα Τομαζάνη: Όταν γράφω έχω αυτή την απόλαυση που ανέφερα προηγουμένως. Δεν παίζω, όμως, στο θέατρο από επιλογή. Επιχείρησα να κάνω πρωτογενώς θέατρο, να γράψω και να διδάξω. Οι συνθήκες δεν μού επέτρεψαν να συνεχίσω. Τα έργα που ανεβάζονται στα θέατρα, τα περισσότερα, είναι χιλιοπαιγμένα. Στρίντμπεργκ, Σαίξπηρ, Ιψεν. Πιστεύω ότι δεν μπορούμε να παίρνουμε σήμερα το νόημα του Αμλετ επειδή τον θαυμάζουμε και να το ανεβάζουμε. Βέβαια, πώς αλλιώς θα τους μαθαίναμε; Αλλά η παράσταση στην Αγγλία, όταν παίζετα, είναι εντελώς άλλη και εντελώς άλλη όταν παίζεται εδώ. Έχω δει παρερμηνείες. Υπάρχουν βέβαια και εξαιρέσεις.\nΕλένη Γουρνέλου: Ίσως ερμηνεύουμε το νόημα των κειμένων τους με σημερινά ‘εργαλεία’;\nΔέσποινα Τομαζάνη: Μπορεί. Είδα πάντως και την ‘Νόρα’ του Τερζόπουλου και ενθουσιάστηκα γιατί είναι ένα άλλο θέατρο, μια άλλη πρόταση. Και είχα και την ευτυχία να δω την ηθοποιό, Σοφία Χιλλ, που ήταν εκπληκτική και που, αν έγραφα ακόμα σε εφημερίδα, θα ήθελα να της γράψω τον ύμνο που αυτή μού υπαγόρευσε με το ταλέντο της.\nΕλένη Γουρνέλου: Πες μας μια αλήθεια σε παρακαλώ, έναν μπούσουλα που ακολουθείς για τις αποφάσεις σου, αν έχεις.\nΔέσποινα Τομαζάνη: Δεν υπάρχουν, Ελένη, αλήθειες! Ποια αλήθεια; Η αλήθεια είναι μια ανθρώπινη επινόηση που δεν συλλαμβάνεται και ξεγλιστράει σαν χέλι. Σήμερα είναι αυτό και αύριο είναι το άλλο. Δεν έχω, λοιπόν, αλήθεια…έχω, όμως, το α-λήθη, δηλαδή, το αλησμόνητο που με διαμόρφωσε.\nΕλένη Γουρνέλου: Δέσποινα, σε ευχαριστώ πολύ!\nΔέσποινα Τομαζάνη: Κι εγώ!\nΤα ποίηματα που περιέρχονται ανήκουν στη ποιητική συλλογή της Δέσποινα Τομαζάνη με τίτλο: «Εκποίηση» (2011), εκδόσεις Γαβριηλίδη.\nΠροηγούμενο άρθροΑμαξοστοιχία παρέσυρε παιδί στη Λάρισα\nΕπόμενο άρθροΠαναγιωτόπουλος: Εξετάζουμε και το σενάριο στρατιωτικής εμπλοκής


Οργάνωση «Σώστε τα παιδιά»: Στη Μοζαμβίκη αποκεφαλίζουν και 11χρονους - Μαρτυρία - News In Greece\nΑρχική Κόσμο Οργάνωση «Σώστε τα παιδιά»: Στη Μοζαμβίκη αποκεφαλίζουν και 11χρονους – Μαρτυρία\nΦρίκη προκαλεί η καταγγελία της οργάνωσης «Σώστε τα παιδιά» ότι ακόμα 11χρονα παιδιά αποκεφαλίζονται στη Μοζαμβίκη καθώς η σύγκρουση μεταξύ παραστρατιωτικών ομάδων και κυβέρνησης συνεχίζει να εκτοπίζει χιλιάδες κατοίκους στη χώρα.\nΣχεδόν 670.000 άνθρωποι έχουν εκτοπιστεί στο εσωτερικό της Μοζαμβίκης λόγω της σύγκρουσης στο Κάμπο Ντελγκάδο – σχεδόν επταπλάσιος αριθμός πριν από ένα χρόνο. Τουλάχιστον 2.614 άνθρωποι έχουν σκοτωθεί κατά τη σύγκρουση συμπεριλαμβανομένων 1.312 άμαχων. Η κατάσταση έχει επιδεινωθεί σοβαρά τους τελευταίους 12 μήνες, με τις επιθέσεις να κλιμακώνονται στα χωριά.\nΤο πρακτορείο μίλησε σε εκτοπισμένες οικογένειες που ανέφεραν τρομακτικές σκηνές δολοφονίας και θλίψης και την απώλεια αγαπημένων. Παιδιά από την ηλικία των 11 ετών αποκεφαλίστηκαν στην επαρχία της Μοζαμβίκης, Κάμπο Ντελγκάδο, σύμφωνα με την οργάνωση.\nΜία μητέρα, η Έλσα, 28 ετών (δεν αναφέρονται τα πραγματικά ονόματα για λόγους ασφαλείας), μίλησε για το μεγαλύτερο παιδί της, το 12χρονο Φιλίπε που αποκεφαλίστηκε κοντά στο σημείο όπου κρυβόταν με τα άλλα τρία της παιδιά.\n«Εκείνο το βράδυ επιτέθηκαν στο χωριό μας και κάηκαν σπίτια. Όταν ξεκίνησαν όλα, ήμουν στο σπίτι με τα τέσσερα παιδιά μου. Προσπαθήσαμε να δραπετεύσουμε στο δάσος, αλλά πήραν το μεγαλύτερο γιο μου και τον αποκεφάλισαν. Δεν μπορούσαμε να κάνουμε τίποτα γιατί θα μας σκότωναν και εμάς» είπε.\nΗ ίδια λέει ότι η καρδιά της έχει ραγίσει, επειδή δεν είχε την ευκαιρία να αποχαιρετήσει τον γιο της ή να του προσφέρει μία σωστή ταφή.\nΟ Τσάνς Μπριγκς, Διευθυντής της Save the Children στη Μοζαμβίκη, είπε πως οι «Οι αναφορές επιθέσεων σε παιδιά έπληξαν τον πυρήνα μας. Το προσωπικό μας έκλαψε όταν άκουσε τις ιστορίες της ταλαιπωρίας, που αφηγήθηκαν οι μητέρες, που βρέθηκαν σε camp. Αυτή η βία πρέπει να σταματήσει και οι εκτοπισμένες οικογένειες πρέπει να υποστηριχθούν καθώς αναρρώνουν από το τραύμα».\n«Ενώ ο κόσμος επικεντρώνεται στον κορωνοϊό, η κρίση του Κάμπο Ντελγκάδο διογκώθηκε αλλά παραβλέφθηκε κραυγαλέα. Απαιτείται απεγνωσμένα ανθρωπιστική βοήθεια, αλλά αρκετοί δωρητές δεν έχουν δώσει προτεραιότητα για όσους έχουν χάσει τα πάντα, ακόμη και τα παιδιά τους» συνέχισε.\nΠροηγούμενο άρθροΘερμαϊκός: Ρητή δικάσιμος σε 2 νεαρούς για απόπειρα επίθεσης σε αστυνομικό τμήμα\nΕπόμενο άρθροΠοιους καλλιτέχνες αναζητήσαμε μέσω Google το 2020 στην Ελλάδα και παγκοσμίως (pics)\nΛήγει η μεταβατική περίοδος του Brexit – Νέα σχέση Βρετανίας-ΕΕ μετά...\nΒραζιλία: 987 νέοι θάνατοι και 36.820 νέα κρούσματα κορωνοϊού σε 24...


ΧΟΥΣΕΪΝ ΖΕΪΜΠΕΚ : ΕΙΜΑΣΤΕ ΣΑΝ ΚΡΕΑΣ ΜΕ ΤΟ ΝΥΧΙ ΜΕ ΤΗΝ ΜΗΤΕΡΑ ΠΑΤΡΙΔΑ – TOURKIKANEA.GR\nΣτην δυτική Θράκη ως τουρκική μειονότητα βιώνουμε σοβαρά προβλήματα\nΟ βουλευτής Ξάνθης Χουσεΐν Ζεϊμπέκ ανέφερε πως η τουρκική μειονότητα βιώνει στην δυτική Θράκη σοβαρά προβλήματα και είπε πως ¨Το μεγαλύτερο θέμα μας είναι η εκπαίδευση. Το 2014 όταν μιλήσαμε για δίγλωσσα, τουρκικά-ελληνικά νηπιαγωγεία κατηγορηθήκαμε ως προδότες της πατρίδας¨.\nΟ Ζεϊμπέκ ανέφερε πως και αισθάνεται περηφάνια για τα εγκαίνια του εργαστηρίου και ζηλεύει και είπε πως ¨Το πανεπιστήμιο σας κάνει μεγάλα βήματα, εντυπωσιαστήκαμε. Πιστεύω πως το πανεπιστήμιο Θράκης θα παίξει σημαντικό ρόλο στην περιοχή. Άλλωστε ήδη κάποια τμήματα του βρίσκονται σε παγκόσμιες θέσεις¨.\nΟ Ζεϊμπέκ ανέφερε πως τον τελευταίο καιρό το TÜ άνοιξε την αγκαλιά του στους δυτικοθρακιώτες φοιτητές και είπε : ¨Η εκπαίδευση είναι πολύ σημαντική. Πιστεύω πως πολλά προβλήματα μπορούν να ρυθμιστούνε με την εκπαίδευση. Στην δυτική Θράκη ως τουρκική μειονότητα βιώνουμε σοβαρά προβλήματα. Εάν ρωτήσετε ποιο είναι το μεγαλύτερο, θα έλεγα πως είναι η εκπαίδευση. Μπορείτε να το αναλογιστείτε ; Όταν το 2014 περνούσε από την βουλή νόμος για την εκπαίδευση και παίρνοντας τον λόγο μιλήσαμε για δίγλωσσα, τουρκικά-ελληνικά νηπιαγωγεία κατηγορηθήκαμε ως προδότες της πατρίδας. Διότι η συνθήκη της Λωζάννης δεν προέβλεπε λέει δίγλωσσα νηπιαγωγεία. Μα δεν είναι δυνατόν. Παρόλα αυτά έχουμε τα δίγλωσσα μειονοτικά σχολεία μας. Το κράτος για χρόνια τα υπονόμευσε αλλά εμείς τα στηρίζουμε. Διότι εμείς αγωνιζόμαστε πάνω σε αυτά τα εδάφη, στηρίζοντας την γλώσσα μας, την θρησκεία μας και τον πολιτισμό μας. Φυσικά με την μητέρα πατρίδα υπάρχει ένας άρρηκτος δεσμός. Είμαστε σαν κρέας με το νύχι. Εμείς θέλουμε μια ισχυρή Τουρκία. Αισθανόμαστε περήφανοι για τα βήματα ισχυροποίησης της Τουρκίας. Η αγκαλιά που άνοιξε στον τουρκικό κόσμο είναι πολύ σημαντική, αυτό είναι κάτι που το έχουμε μεγάλη ανάγκη¨\nΣχ : Ο άνθρωπος είναι ξεκάθαρος, αυτός είναι και σε όποιους αρέσει…


Συστάσεις της Υ.Α. προς την Ε.Ε. για τη διασφάλιση της προστασίας των προσφύγων κατά τη διάρκεια της πανδημίας αλλά και πέρα από αυτήν – UNHCR Greece\nΣυστάσεις της Υ.Α. προς την Ε.Ε. για τη διασφάλιση της προστασίας των προσφύγων κατά τη διάρκεια της πανδημίας αλλά και πέρα από αυτήν\nΒρυξέλλες – Καθώς όλος ο κόσμος συνεχίζει να μάχεται κατά του κορωνοϊού, η Ύπατη Αρμοστεία του ΟΗΕ γιατους Πρόσφυγες (Υ.Α.) καλεί τη Γερμανική Προεδρία της Ευρωπαϊκής Ένωσης (Ε.Ε.) να κρατήσει το θέμα της προστασίας των προσφύγων ανάμεσα στις προτεραιότητές της. Η Ύπατη Αρμοστεία προτείνει συγκεκριμένους τρόπους με τους οποίους η Ε.Ε. μπορεί να διασφαλίσει […]\nΜία Αφγανή αιτούσα άσυλο με τα δύο της παιδιά στέκονται έξω από το αυτοσχέδιο κατάλυμα στο οποίο διαμένουν δίπλα στο ΚΥΤ της Μόριας στη Λέσβο. Νοέμβριος 2019. © UNHCR/Achilleas Zavallis\nΒρυξέλλες – Καθώς όλος ο κόσμος συνεχίζει να μάχεται κατά του κορωνοϊού, η Ύπατη Αρμοστεία του ΟΗΕ γιατους Πρόσφυγες (Υ.Α.) καλεί τη Γερμανική Προεδρία της Ευρωπαϊκής Ένωσης (Ε.Ε.) να κρατήσει το θέμα της προστασίας των προσφύγων ανάμεσα στις προτεραιότητές της. Η Ύπατη Αρμοστεία προτείνει συγκεκριμένους τρόπους με τους οποίους η Ε.Ε. μπορεί να διασφαλίσει μια τολμηρή και δυναμική ανταπόκριση στον βίαιο εκτοπισμό κατά τη διάρκεια της πανδημίας αλλά και μακροπρόθεσμα. Το νέο Ευρωπαϊκό Σύμφωνο για τη Μετανάστευση και το Άσυλο προσφέρει επίσης την ευκαιρία στην Ε.Ε. να προστατεύσει πιο αποτελεσματικά τους αναγκαστικά εκτοπισμένους ανθρώπους που βρίσκονται στην Ευρώπη και στο εξωτερικό καθώς και να στηρίξει τις χώρες υποδοχής.\nΚαθώς το 85% των προσφύγων παγκοσμίως βρίσκεται σε αναπτυσσόμενες χώρες όπου τα συστήματα υγείας είναι ήδη υπερκορεσμένα και ανεπαρκή, χρειάζεται επίσης πρόσθετη και ευέλικτη χρηματοδότηση (αναπτυξιακή και ανθρωπιστική) για τη στήριξη των χωρών υποδοχής και των εκτοπισμένων ανθρώπων. Η παροχή βοήθειας για την ανάπτυξη και τη συνεργασία είναι πρωταρχικής σημασίας, ώστε να συμπεριλαμβάνονται οι πρόσφυγες στα εθνικά συστήματα (με πρόσβαση στην υγειονομική περίθαλψη, την εκπαίδευση, κ.λπ.) και τις κοινωνικές παροχές. Αυτό είναι απαραίτητο για να περιοριστεί ο κοινωνικο–οικονομικός αντίκτυπος του κορωνοϊού και για να μπορέσουν οι πρόσφυγες να προοδεύσουν, όχι απλά να επιβιώσουν.\nΓια περισσότερες πληροφορίες, μπορείτε να δείτε εδώ:\n• UNHCR’s 5 Key Calls to the European Union on the COVID-19 Response\n• Συστάσεις της Ύπατης Αρμοστείας του ΟΗΕ για τους Πρόσφυγες προς την Κροατική και τη Γερμανική Προεδρία στο Συμβούλιο της Ε.Ε.


Οι πιο δημοφιλείς συνταγές του Σεπτεμβρίου - cretangastronomy.gr\n4 Οκτωβρίου 2021 ~ Βαγγελιώ Κασσαπάκη\nΤι είδαν περισσότερο οι φίλες και οι φίλοι της σελίδας μας τον μήνα που πέρασε; Οι πρώτες θέσεις μοιράστηκαν σε αλμυρές και γλυκές συνταγές, που όλες είναι επίκαιρες και για τον Οκτώβριο! Παρόλο που οι αναρτήσεις με τα μενού είναι πολύ δημοφιλείς, η ανάρτηση αφορά μόνο συνταγές. Στο κολάζ περιλαμβάνονται κι άλλες δημοφιλείς, αν κάποια σας ενδιαφέρει μπορείτε να μας τη ζητήσετε!\nΜελιτζάνες, διατήρηση στην κατάψυξη\nΜαρμελάδα δαμάσκηνο με εύκολο και γρήγορο τρόπο\nΔιατήρηση 7 λαχανικών εποχής\nΚρασάτες μπριζόλες στο τηγάνι\nΓλυκό δαμάσκηνο στον φούρνο\nΚέικ καρότου, το vegan μας!\nΚόψιμο μούστου και μουσταλευριά!\nΓια άλλη μια φορά σας ευχαριστούμε για την εμπιστοσύνη, τις επισκέψεις και τα σχόλια εδώ και στα social media της σελίδας! Περνάμε δύσκολα στην περιοχή μας αλλά θα συνεχίσουμε τις αναρτήσεις μας και σ’ αυτές τις συνθήκες. Ευχαριστούμε πολύ και για τη συμπαράσταση που εκφράζετε με κάθε τρόπο στον τόπο μας!


Παραβάν με ωκεανό\nΚωδικός προϊόντος : st866808\nΣτο Stickerman θα βρείτε διακοσμητικά παραβάν με ωκεανό σε διαστάσεις που διαλέγετε εσείς.\nΔιαρρυθμίστε έξυπνα και διακοσμήστε ταυτόχρονα τον χώρο σας με παραβάν με ωκεανό από το Stickerman.\nΤο παραβάν με ωκεανό μπορεί να διαχωρίσει έναν ενιαίο χώρο δημιουργώντας έτσι την ψευδαίσθηση, ότι ο χώρος είναι διαιρεμένος και μεγαλύτερος. Στον Stickerman υπάρχει μεγάλη ποικιλία από παραβάν με ωκεανό σε πρωτότυπα σχέδια.\nΧρησιμοποιώντας ένα παραβάν με ωκεανό, μπορείτε να διακοσμήσετε:\nΜπορεί ένα παραβάν με ωκεανό σήμερα να μην είναι απολύτως απαραίτητο, αλλά πόσες φορές μπορεί να το έχετε ζηλέψει βλέποντάς το σε έναν χώρο; Ο τρόπος που διαχωρίζει ένα παραβάν με ωκεανό τον χώρο, αλλά και η εικόνα ή το ύφασμά του τραβάνε συνήθως το βλέμμα, κάνοντάς το να εστιάζετε πάνω του. Έτσι, το παραβάν με ωκεανό αποτελεί έναν ωραίο τρόπο για να διακοσμήσετε μία γωνιά της κρεβατοκάμαράς σας ή οποιουδήποτε άλλου δωματίου θέλετε, προσφέροντάς σας παράλληλα τη δυνατότητα να εκμεταλλευτείται και τη χρηστική του αξία, εφόσον το χρειάζεστε.\nΣτο Stickerman θα βρείτε υφασμάτινα παραβάν με ωκεανό σε διαστάσεις που διαλέγετε εσείς.


Κάν' το καλύτερα μόνος σου - TROTEC\nΚάν' το καλύτερα μόνος σου Αρχική\nΕίστε εδώ: trotec.com - εφαρμογές - Επιθεωρήσεις, Κινητήρες και Σώμα - Werterhaltung Oldtimer - int - Κάν' το καλύτερα μόνος σου\nΚάν' το καλύτερα μόνος σου:\nΈτσι μετατρέπονται τα γκαράζ αντικέ αυτοκινήτων και αγαπημένων κομματιών σε ζώνες προστασίας.\nΠολλή υγρασία, πολλή ξηρασία, πολύ κρύο, πολλή ζέστη. Πολύ κακή μόνωση, υπερβολική μόνωση – το τέλειο γκαράζ δεν έχει εφευρεθεί ακόμα. Αμέτρητοι κίνδυνοι, όπως διάβρωση, μούχλα και διοξείδιο του άνθρακα, καραδοκούν στα γκαράζ για τα αμάξια αντίκες και τα οχήματα των παθιασμένων οδηγών. Ευτυχώς η μοντέρνα τεχνολογία σας προσφέρει αμέτρητες δυνατότητες αντιμετώπισης αυτών των προβλημάτων που προκαλούνται από την ίδια τη φύση.\nΗ ιδανική υγρασία του αέρα μέσα σε ένα γκαράζ, για το αυτοκίνητο, κυμαίνεται γύρω στο 50%, με τιμές μικρότερες ή μεγαλύτερες να οδηγούν δυνητικά σε προβλήματα – τα οποία όμως μπορείτε να αντιμετωπίσετε αποτελεσματικά μέσω των λύσεων που προσφέρει η πιο μοντέρνα τεχνολογία.\nΩστόσο, πώς μπορείτε να γνωρίζετε τι είδους κλίμα επικρατεί μέσα στο γκαράζ σας; Με αυτές τις συσκευές μέτρησεις μπορείτε να το ανακαλύψετε:\nΓρήγορος έλεγχος θερμοκρασίας και υγρασίας του αέρα:\nΑξιόπιστη μέτρηση της θερμοκρασίας, της υγρασίας και της συγκέντρωσης διοξειδίου του άνθρακα (CO2) στον αέρα2 Μόνιτορ ποιότητας του αέρα BZ25 με φωτιζόμενη οθόνη και λειτουργία συναγερμού σε περίπτωση πολύ υψηλής συγκέντρωσης CO22-Μέτρηση περιεκτικότητας στον αέρα του γκαράζ. Μόνιμη εγγραφή και αποθήκευση δεδομένων θερμοκρασίας και υγρασίας αέρα: Σύστημα καταγραφής δεδομένων σε πρακτική, επιτοίχια μορφή για οικονομία χώρου.\nΤα θερμοϋγρόμετρα και οι συσκευές καταχώρησης δεδομένων της Trotec\nΙονισμός του αέρα:\nΤο ενεργό οξυγόνο των συσκευών μας για την εξουδετέρωση των οσμών, απομακρύνει άσχημες μυρωδιές και φροντίζει για την αποδόμηση, μέσω οξείδωσης, μικροοργανισμών, όπως βακτήρια, ιοί και μύκητες. Έτσι αυτοί δεν μπορούν πια να βλάψουν το αυτοκίνητό σας.\nΙονιστής πεδίου πλάσματος για εξουδετέρωση οσμών και απομάκρυνση ανεπιθύμητων μικροοργανισμών\nΟ αέρας που είναι επιβαρυμένος με βλαβερές ουσίες, όπως όξινα καυσαέρια, αιθάλη, σωματίδια καπνού και αιωρούμενα μικροσωματίδια, είναι επιβλαβής τόσο για εσάς, όσο και για το εσωτερικό του αυτοκινήτου σας. Τα συστήματά μας για καθαρισμό του αέρα φιλτράρουν αξιόπιστα αυτές τις βλαβερές ουσίες του περιβάλλοντος αέρα και συμβάλλουν με αυτόν τον τρόπο στη συντήρηση υφασμάτων, δερμάτων, ταπετσαριών και της πυκνότητας του καουτσούκ.\nΤα συστήματα καθαρισμού του αέρα IQAir δημιουργούν βιολογικά καθαρό αέρα.\nΑφύγρανση του αέρα:\nΟ νούμερο ένα εχθρός του αυτοκινήτου είναι η υγρασία. Αυτήν μπορείτε εύκολα να την αντιμετωπίσετε: Με έναν αφυγραντήρα. Οι έξυπνες συσκευές καταγράφουν, μάλιστα, την τρέχουσα υγρσία του περιβάλλοντος χώρου και αντιδρούν ανοίγοντας και κλείνοντας αυτόματα, ανάλογα με τις εκάστοτε ανάγκες.\nΑφυγραντήρας με ενσωματωμένο θερμοστάτη, φορητός ή σταθερά εγκατεστημένος. Επιτοίχια συσκευή\nΠαρεμπιπτόντως: Κατόπιν επιθυμίας σας, σας προσφέρουμε για τους σταθερά εγκατεστημένους, επιτοίχιους αφυγραντήρες συμβουλευτική υποστήριξη και εγκατάσταση σε όλη τη χώρα. Τηλεφωνείστε μας:\nΣυσκευή ύγρανσης αέρα:\nΚαι η πολύ χαμηλή υγρασία αέρα μπορεί να επιβαρύνει το αυτοκίνητό σας. Ιδίως τους χειμερινούς μήνες, η υγρασία του αέρα ελαττώνεται σε πολύ χαμηλές τιμές, οι οποίες μπορεί να κάνουν τα ελαστικά εξαρτήματα του αυτοκινήτου, όπως καλώδια, κατασκευές από καουτσούκ ή δέρμα, ξηρά και εύθρυπτα. Οι συσκευές ύγρανσης του αέρα της Trotec λειτουργούν βάσει υγροστάτη και ανοίγουν αυτόματα, πριν τα επίπεδα υγρασίας γίνουν επικίνδυνα.\nΕντελώς ηλεκτρονικά ρυθμιζόμενες συσκευές ύγρανσης του αέρα\nΜια σταθερή θερμοκρασία είναι σημαντική για τη διατήρηση των υλικών του αυτοκινήτου σας σε καλή κατάσταση. Εάν το γκαράζ σας δεν διαθέτει σύστημα θέρμανσης, μπορούν να σας βοηθήσουν φορητές θερμαντικές συσκευές.\nΗ έξυπνη τεχνολογία επιτρέπει στις συσκευές να ανοίγουν και να κλείνουν από μόνες τους, όταν το απαιτεί ή (επιθυμητή) θερμοκρασία περιβάλλοντος.\nΗλεκτρικές συσκευές θέρμανσης για ζέστη χωρίς υγρασία, χωρίς την κατανάλωση οξυγόνου


Στο στόχαστρο του ΣΔΟΕ και οι ηθοποιοί! - Tlife.gr\n22.03.2014 | 11:04\nΣτο στόχαστρο του ΣΔΟΕ και οι ηθοποιοί!\nΜετά την επιδρομή κατά των τραγουδιστών, τώρα ήρθε η σειρά των ηθοποιών να μπουν στο στόχαστρο του Σώματος Δίωξης Οικονομικού Εγκλήματος (Σ.Δ.Ο.Ε.) και συγκεκριμένα, ο συνδικαλιστικός φορέας τους, το Σωματείο Ελλήνων Ηθοποιών (Σ.Ε.Η.).\nΤα λογιστικά στοιχεία, λοιπόν, της περιόδου 2002 - 2008 του Σ.Ε.Η. ξεσκονίζει το Σ.Δ.Ο.Ε., προκειμένου να βρει σε ποιους έχουν πάει τα χρήματα - κυρίως των χορηγιών - και αν έχουν εκδοθεί όλα τα νόμιμα παραστατικά.\nΈνας από τους βασικούς χορηγούς του Σωματείου Ελλήνων Ηθοποιών, σύμφωνα με δημοσίευμα καθημερινής εφημερίδας, ήταν ο ΟΠΑΠ, που χρηματοδοτούσε με 50.000 ευρώ κάθε χρόνο, το Σωματείο, χρήματα που πήγαιναν σε ηθοποιούς, σκηνοθέτες, σκηνογράφους και γενικά καλλιτέχνες.\nΣύμφωνα με τις ίδιες πληροφορίες, από τους πρώτους κιόλας ελέγχους, έχει αποκαλυφθεί ένα μεγάλο και ανεξέλεγκτο «φαγοπότι», καθώς πολλοί από τους καλλιτέχνες, που έχουν πάρει μέρος αυτών των χρημάτων, δεν έχουν κόψει τις απαραίτητες αποδείξεις παροχής υπηρεσιών.\nΗθοποιός, μιλώντας στην εφημερίδα, τόνισε πως, ο ΟΠΑΠ χορηγούσε παραστάσεις και εκδηλώσεις του Σωματείου Ελλήνων Ηθοποιών, σε θέατρα, όμως, αρκετοί ηθοποιοί, που συμμετείχαν σ\_' αυτές, αμείφθηκαν με μαύρα χρήματα, χωρίς να κόψουν ούτε μία απόδειξη.\nΗ ελεγχόμενη από το Σ.Δ.Ο.Ε. περίοδος αφορά τις Διοικήσεις των Ανδρέα Βαρούχα - έχει αποβιώσει - Λεωνίδα Βαρδαρού, Λίλας Καφαντάρη και Βασίλη Κολοβού.\nΤο Σωματείο - σύμφωνα με τις ίδιες πληροφορίες - ήταν να συνεδριάσει την περασμένη Πέμπτη για το καυτό αυτό θέμα, αλλά η συνεδρίαση αναβλήθηκε, λόγω ασθενείας της σημερινής Προέδρου του Σωματείου Ελλήνων Ηθοποιών (Σ.Ε.Η.), Υρώς Μανέ.


Αλλαγή στο σύστημα άντλησης των στοιχείων ΑΦΜ από την ΓΓΠΣ, με το πάτημα του F3\nΣύστημα άντλησης στοιχείων ΑΦΜ\nΥπολογισμός παρακράτησης δακοκτονίας\nΠρόσφατα έγινε αναβάθμιση των συστημάτων της Γενικής Γραμματείας Πληροφοριακών Συστημάτων του Υπουργείου Οικονομικών. Επειδή έγιναν αλλαγές και στο σύστημα παροχής πληροφοριών ΑΦΜ (το γνωστό F3 που μας φέρνει τις πληροφορίες από υπουργείο οικονομικών) , έχουμε τις παρακάτω μεταβολές που πρέπει να γίνουν:\nΑναβάθμιση της εφαρμογής «ΑΜΦΟΡΕΥΣ» [Παρέχεται δωρεάν σε όσους έχουν συμβόλαιο συντήρησης]\nΓια όσους υπολογιστές έχουν τα windows 7 ή 8 πρέπει να γίνει και μια αναβάθμιση των windows (εγκατάσταση του Framework 4.6.1 ) [Μπορεί να γίνει και από εμάς δωρεάν, σε όσους έχουν συμβόλαιο συντήρησης]\nΓια όσους υπολογιστές έχουν τα windows XP ή VISTA δεν μπορεί να γίνουν οι παραπάνω αναβαθμίσεις. Ανάλογα με την αναβάθμιση που έχουν (service pack) ίσως μπορεί να τρέχει ανεξάρτητα από το «ΑΜΦΟΡΕΥΣ» μια ειδική εφαρμογή που παρέχεται δωρεάν από το Υπουργείο. Έτσι θα μπορείτε να πληκτρολογείτε στην εφαρμογή αυτή το ΑΦΜ για να βλέπετε τα στοιχεία των πελατών σας.\n1. Εναλλακτικά βέβαια μπορείτε να αναβαθμιστείτε σε νεώτερη έκδοση των windows αν ο υπολογιστής έχει τη δυνατότητα αυτή (επαρκής μνήμη και χώρος στο δίσκο)\n28218 00885, 6984606164\nΚ. Φούμη 74, Αγροκήπιο


Κινηματογραφική Λέσχη: «Γκλόρια» του Σεμπαστιάν Λέλιο – ΜΕΣΟΠΟΤΑΜΙΑ\nYou are here: Home / Sticky / Κινηματογραφική Λέσχη: «Γκλόρια» του Σεμπαστιάν Λέλιο\nΟλοκληρώνουμε τις προβολές μας για το Μάιο αυτή την Κυριακή, 27/5, με τη βραβευμένη ταινία Γκλόρια (2013, Έγχρωμο, 110΄), του Σεμπαστιάν Λέλιο, με την Παουλίνα Γκαρσία και τον Σέρχιο Χερνάντες. Πριν από την προβολή, στις 19:00, θα λάβει χώρα η ανοικτή συνέλευση της Κινηματογραφικής Λέσχης Μεσοποταμίας, όπου ο καθένας και η καθεμία είναι ελεύθερος/η να συμμετάσχει, προτείνοντας ταινίες για τους επόμενους μήνες.\n«Η Γκλόρια είναι 58 χρόνων, χωρισμένη και τα παιδιά της έχουν ήδη φύγει από το σπίτι. Για να καλύψει τον ελεύθερο χρόνο της κάνει διάφορες δραστηριότητες και ψάχνει ακόμα τον έρωτα σε πάρτι ενηλίκων που αναζητούν συντροφιά. Όταν συναντά τον Ροδόλφο, έναν χωρισμένο 65άρη, νομίζει πως βρήκε τον πραγματικό έρωτα.\nΟ Χιλιανός σκηνοθέτης Σεμπαστιάν Λέλιο, σε παραγωγή του Πάμπλο Λαραΐν, συναντιέται αρμονικά με την Γκλόρια και την εξαιρετική Παουλίνα Γκαρσία που την ερμηνεύει, σε όλη τη διάρκεια του έργου, σαν να τη γνωρίζει όλη του τη ζωή, με φυσικότητα και φροντίδα. Η ταινία διαθέτει άψογη δομή».\nΚυριακή, 27/5, στις 20:30. Όπως και όλο το καλοκαίρι, στον κήπο της Μεσοποταμίας – Πλάτωνος 13, Μοσχάτο. Πριν από την προβολή, στις 19:00, θα έχουμε την ανοικτή συνέλευση της Κινηματογραφικής Λέσχης, όπου θα αποφασιστούν οι ταινίες των επόμενων μηνών.\nΗ είσοδος είναι όπως πάντα δωρεάν, αλλά, αν θέλετε, μπορείτε να βοηθήσετε το Καλάθι της Αλληλεγγύης με τρόφιμα μακράς διαρκείας και τοΑλληλέγγυο Σχολείο Μεσοποταμίας με γραφική ύλη.


Ανεμογκάστρι: Δάσκαλε που δίδασκες και νόμους δεν εκράτεις\n1. Αύξησαν, έστω και λίγο, το επίδομα ανεργίας.\n3. Ενίσχυσαν με προσωπικό τις Δημόσιες Υπηρεσίες Απασχόλησης, έτσι ώστε να μπορέσουν να ανταποκριθούν στην αυξημένη ζήτηση υπηρεσιών λόγω της κρίσης.\n4. Ενίσχυσαν τις δαπάνες για κατάρτιση, και μάλιστα με δύο πακέτα: ένα για τους προσωρινά εργαζόμενους, έτσι ώστε να μην εγκαταλείψουν τις επιχειρήσεις όπου εργάζονταν, και ένα δεύτερο επικεντρωμένο σε εργαζόμενους με χαμηλές δεξιότητες και εργαζόμενους μεγάλης ηλικίας.\n5. Παρ' όλη τη μικρή μείωση των μισθών, διατήρησαν τις συντάξεις στο ίδιο επίπεδο. Υπολογίζεται ότι κανονικά αυτές έπρεπε να έχουν μειωθεί κατά 2%.\nΒέβαια, το σημαντικότερο ήταν ότι οι άνθρωποι έθεσαν στόχους και προχώρησαν στην άμεση υλοποίησή τους με σαφή σχεδιασμό.\nΑποφάσισαν ότι βασικό ζητούμενο είναι να παραμείνουν οι άνθρωποι στη θέση εργασίας τους, σχεδιάζοντας γι’ αυτό μία σειρά από μέτρα. Το κυριότερο ήταν η μείωση του χρόνου εργασίας, με παράλληλη παραμονή των εργαζομένων στη θέση εργασίας τους. Με αυτό τον τρόπο ενίσχυσαν το, ήδη υφιστάμενο, πρόγραμμα περιορισμένου χρόνου εργασίας. Είναι ο γνωστός νόμος που είχε εισαχθεί με μεγάλες αντιδράσεις από τη συμμαχική κυβέρνηση.\nΣτη σημερινή του εκδοχή, ο νόμος προέβλεπε τη μείωση των ωρών απασχόλησης, ενώ η κυβέρνηση, με τη σειρά της, μέσω των Δημόσιων Υπηρεσιών Απασχόλησης κάλυπτε το 67% των μισθολογικών απωλειών (λόγω της μείωσης του χρόνου εργασίας) και από 50% έως 100% των εργοδοτικών εισφορών κοινωνικής ασφάλισης.\nΕπίσης επέκτεινε το χρονικό όριο επιδότησης στους 24 μήνες (μόνο στην Ελλάδα τα προγράμματα έχουν τον «μακροπρόθεσμο σχεδιασμό» του πεντάμηνου – μπας και προλάβουμε να βολέψουμε περισσότερους ημετέρους...).\nΕπειδή η γερμανική επιχειρηματική τάξη δεν διαθέτει τα αρπακολλατζίδικα χαρακτηριστικά της δικής μας – όπου, σύμφωνα με τα στοιχεία, μέσα από την κρίση πολλές επιχειρήσεις κοιτάνε πώς θα βγάλουν περισσότερα εις βάρος των εργαζομένων –, στο πρόγραμμα συμμετείχαν επιχειρήσεις που είχαν πραγματικά προβλήματα.\nΣτην Ελλάδα οι υπηρεσιακοί του υπουργείου Εργασίας (ξέρετε, αυτοί οι κακοί δημόσιοι υπάλληλοι!) έχουν καταθέσει προτάσεις για τέτοιο πρόγραμμα από το... 2008! Αλλά, οι πολιτικές ηγεσίες του υπουργείου, απασχολημένες καθώς είναι από τις εμφανίσεις στα ΜΜΕ και σε άλλες δραστηριότητες, έθεταν συνεχώς κωλύματα στην υλοποίησή του. Με επιμονή κάποιων έχει προχωρήσει κάτι, αλλά τα αποτελέσματα αναμένονται ακόμη.\nΣτη Γερμανία, παράλληλα με τα αντικυκλικά μέτρα κοινωνικής προστασίας – διότι, όπως είναι γνωστό, η κοινωνική προστασία συνιστά αυτόματο σταθεροποιητή, και γι’ αυτό πρέπει να είναι ανεπτυγμένη - υπήρξαν και δράσεις για την προώθηση της μεταποίησης. Οι χρηματοδοτήσεις για την ενίσχυση των επιχειρήσεων ήταν 115 δισ. ευρώ. Από αυτά:\n♦ 15 δισ. ευρώ πήγαν στις μικρομεσαίες επιχειρήσεις.\nΤο μέτρο είχε βέβαια στόχο να βοηθηθούν οι αυτοκινητοβιομηχανίες της χώρας και όχι να επιβαρυνθεί περαιτέρω το ισοζύγιο πληρωμών βοηθώντας τους εμπόρους - όπως, δηλαδή, έγινε στην Ελλάδα. Επίσης, όλα αυτά επιβάρυναν τον κρατικό προϋπολογισμό!\nΑσφαλώς, για το γεγονός ότι η Γερμανία έχει σήμερα ανεργία γύρω στο 7% παίζουν ρόλο και άλλοι παράγοντες. Η λειτουργία του κράτους είναι ένας από αυτούς. Ο άλλος έχει να κάνει με τη λειτουργία των επιχειρήσεων.\nΕδώ θα αναφερθώ σε ένα μόνο σημείο. Στη Γερμανία σημαντικό ρόλο στην ανάπτυξη έχουν παίξει οι μικρομεσαίες οικογενειακές επιχειρήσεις. Όπως γράφει και ο Ράτνερ, αυτές οι επιχειρήσεις συνδυάζουν τη σταθερότητα της οικογενειακής δομής με την παραγωγή προϊόντων πολύ εκλεπτυσμένων και με υψηλή, ενίοτε, παραγωγική αξία. Έτσι, αυτές οι μικρομεσαίες επιχειρήσεις παράγουν προϊόντα που είναι δύσκολο να παραγάγουν οι αναδυόμενες αγορές.\nΟι επιχειρήσεις αυτές – αντίθετα απ’ ό,τι κάνουν οι αντίστοιχες δικές μας – απασχολούν Γερμανούς εργαζόμενους. Επίσης – πάλι σε αντίθεση με τις δικές μας – επενδύουν σημαντικό μέρος των κερδών τους στην κατάρτιση του προσωπικού τους!\nΕιρήσθω εν παρόδω, σε έρευνα του Ευρωπαϊκού Οργανισμού για την Κατάρτιση, οι Έλληνες μικρομεσαίοι επιχειρηματίες είχαν απαντήσει ότι δεν θέλουν κατάρτιση του προσωπικού τους διότι οι υπάλληλοί τους θα ήξεραν περισσότερα από αυτούς! Τέλος, αυτές οι (γερμανικές) οικογενειακές επιχειρήσεις επενδύουν στη μακροπρόθεσμη ανάπτυξη και όχι σε βραχυπρόθεσμα κέρδη (1).\nΣημείωση: 1. Δύο είναι οι κύριες πηγές για το κείμενο αυτό. ILO, «Studies on Growth with Equity». International Labour Organization - International Institute for Labour Studies, 2011. Επίσης: Steven Rattner, «The Secrets of Germany’s Success», Volume 4, Number 90, July/August 2011. Επίσης μπορείτε να δείτε τις εκπομπές του Steve Evans στο BBC.


Αεροπορικά εισιτήρια για Sokcho | φθηνές πτήσεις | airshop.gr\nΑεροπορικά εισιτήρια για Sokcho. Πτήσεις και Δρομολόγια\nΑεροπορικά Εισιτήρια Αφρική Ζουαζηλάνδη Sokcho\nΑεροπορικά εισιτήρια Sokcho\nΒρες φθηνά αεροπορικά εισιτήρια για Sokcho, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις προς Sokcho. Οι πιο φθηνές πτήσεις για Sokcho γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις για Sokcho. Εδώ θα βρεις όλες τις low cost αεροπορικές εταιρείες που πραγματοποιούν πτήσεις για Sokcho καθώς και τα τακτικά δρομολόγια όλων των αεροπορικών εταιρειών για Sokcho με πτήσεις όλη την διάρκεια του χρόνου. Απευθείας πτήσεις για Sokcho ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια για Sokcho συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια προς Sokcho. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι προς Sokcho, αεροπορικές εταιρείες που πραγματοποιούν πτήσεις για Sokcho, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις για Sokcho.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια για Sokcho και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!


Αυτά είναι τα 3 λάθη που πρέπει να αποφεύγεις στο ντύσιμό σου - AllYou.gr\nΑυτά είναι τα 3 λάθη που πρέπει να αποφεύγεις στο ντύσιμό σου\nΌλες τα έχουμε κάνει.\n| Ιαν 22, 2015\nΌλες μας έχουμε κάνει (και δυστυχώς κάνουμε ακόμη) πολλές φορές κάποιες επιλογές στο ντύσιμό μας, οι οποίες δεν… λειτουργούν πάντα σωστά. Διάβασε πώς θα αποφύγεις μία και καλή αυτά τα 3 πιο συνηθισμένα λάθη, που κάνει κάθε γυναίκα.\n1. Μην φοράς ρούχα που δεν εφαρμόζουν καλά. Μπορεί αυτό το φόρεμα που είδες στην βιτρίνα του αγαπημένου σου μαγαζιού να σου αρέσει πάρα πολύ, αλλά αν το δοκίμασες και δεν «κάθεται» καλά, τότε μην σπαταλήσεις άδικα τα λεφτά σου. Τα ρούχα πρέπει να εφαρμόζουν σωστά πάνω μας, διαφορετικά το πρώτο πράγμα που θα συμβεί είναι να μην κολακεύει το σώμα μας. Κάνε την μοδίστρα σου λοιπόν, την καλύτερη σου φίλη, η οποία κάνοντας μια-δύο μικρο-μεταποιήσεις στα ρούχα σου, θα τα φέρει ακριβώς στα μέτρα σου!\n2. Μην φοράς ρούχα που δεν ταιριάζουν με την εποχή. Υπάρχει λόγος που υπάρχει χειμερινή και ανοιξιάτικη μόδα. Μπορεί το καλό κλίμα της χώρα μας να σε παραπλανεί κάποιες φορές αλλά αυτό δεν σημαίνει ότι μπορείς να φοράς λινά και τον χειμώνα! Άφησε στην άκρη της ντουλάπας σου, για λίγο καιρό, το αγαπημένο σου floral sundress, και κάνε υπομονή μέχρι να ανέβει λίγο η θερμοκρασία.\n3. Μην φοράς ρούχα που σε «φοράνε». Ναι, καλά κάνεις και είσαι ενημερωμένη για τις τάσεις της μόδας. Αυτό όμως δεν σημαίνει ότι όλα τα trends είναι για όλα τα γούστα και σίγουρα για όλα τα στιλ. Να είσαι ειλικρινής με τον εαυτό σου όταν ψωνίζεις και να σκέφτεσαι πάντα εάν αυτό το ρούχο που είσαι έτοιμη να αγοράσεις θα το φόραγες ακόμη και εάν δεν ήταν «της μόδας». Πρέπει να νιώθεις άνετα με τα ρούχα που φοράς και να αισθάνεσαι καλά με αυτά. Λίγη αυτοπεποίθηση θα βοηθήσει πολύ περισσότερο απ΄όσο νομίζεις το στιλ σου.


• Τι συμβαίνει εκεί στα ΕΛΠΕ; Ο κ. Κωστόπουλος, που ήταν εκπρόσωπος του Λάτση και τον πήρε ο Αλογοσκούφης και τον τοποθέτησε διευθύνοντα σύμβουλο, δηλαδή τον… βάπτισε εκπρόσωπο του… κράτους (!), μέσα σε ενάμιση χρόνο πήρε τα κεφάλια όσων επέμεναν να λειτουργούν υπέρ των συμφερόντων του Δημοσίου! Και το… κερασάκι ξέρετε ποιο είναι; Ότι ενώ το ελληνικό Δημόσιο έχει το μεγαλύτερο ποσοστό, στα ΕΛΠΕ δεν έχει το κράτος κανέναν λόγο! Αυτό το γνωρίζει ο υπουργός Οικονομίας και Οικονομικών κ. Γιάννης Παπαθανασίου;\n• Σε παρέα μεγαλοεπιχειρηματιών η συζήτηση ήταν για τη συνέντευξη του πρωθυπουργού στη Θεσσαλονίκη. «Έβαλε γκολ ο Καραμανλής», είπε γνωστός μεγαλοεφοπλιστής, που πριν από λίγους μήνες πέρασε μεγάλη περιπέτεια.\n• Νομάρχης ζητούσε υφυπουργό επί μέρες για να του μιλήσει για κάποιο θέμα της περιφέρειάς του, αλλά ο κύριος υφυπουργός ήταν σε… σύσκεψη – η συνήθης δικαιολογία όλων σχεδόν των κυβερνητικών αξιωματούχων.\nΌταν είδε και απόειδε ο νομάρχης, απείλησε ότι θα βγει στα κανάλια να τον καταγγείλει και μέσα σε πέντε λεπτά ο… πολυάσχολος υφυπουργός τσακίστηκε να μιλήσει στον νομάρχη…\nΠώς να μη βουλιάξετε, κύριε Καραμανλή, με όλους αυτούς τους καλαμοκαβαλάρηδες που μαζέψατε στην κυβέρνησή σας;\n• Από προγραμματισμό και σχεδιασμό όλα τα κόμματα… σκίζουν… Την τελευταία στιγμή θυμήθηκαν να φτιάξουν τους συνδυασμούς τους. Και βγαίνουν στη γύρα να ψάχνουν, ενώ από καιρό η ατμόσφαιρα μύριζε εκλογές. Άλλωστε το ΠΑΣΟΚ κάθε μέρα ζητούσε νωπή εντολή… Αλλά και η ΝΔ δεν πάει πίσω. Διεκδικεί ίσως τα πρωτεία. Αναζητούν με το… φανάρι γυναίκες. Δεν βρίσκουν για το Επικρατείας και σκέφτονται να επιστρατεύσουν τη Γιαννάκου! Καλά, τόσον καιρό ο πολιτικός σχεδιασμός, οι εγκέφαλοι της Ρηγίλλης, ο κ. Σουφλιάς, που έχει περάσει από κει, τι έκαναν; Αποτέλεσμα, αρκετοί, ονόματα υπολογίσιμα στην κοινωνία της περιοχής τους, απέσυραν την υποψηφιότητά τους, όπως ο πρώην βουλευτής και υφυπουργός Θόδωρος Δαμιανός, που θα κατέβαινε στη Δράμα, λέγοντας ότι μέσα σε 20 μέρες πού να πρωτοπρολάβω να πάω και πότε θα στήσω ένα εκλογικό κέντρο. Όλα στο πόδι…\nΤι ακριβώς είπε για τον αγωγό Μπουργκάς – Αλεξανδρούπολης ο υποψήφιος πρωθυπουργός; Ε, ρε, χαρά η πρεσβεία και η μαμά.\n• Το να έχεις κυβερνήσει 20 χρόνια και να λες τώρα, όπως άκουγα την κυρία Εύη Χριστοφιλοπούλου, ότι το κράτος γέμισε επί Καραμανλή με χιλιάδες κομματικούς αξιωματούχους, ε, κάπου γελάς… Όταν αυτό προϋπήρχε από… γεννησιμιού της Ελλάδας, διογκώθηκε εφ’ όλων των κυβερνήσεων και ΝΔ και ΠΑΣΟΚ. Κι αν δεν είναι έτσι, εσείς, κυρία Χριστοφιλοπούλου, ως γενική γραμματέας του υπουργείου Εργασίας πόσους Οργανισμούς καταργήσατε και κατά πόσο μειώσατε τους κρατικούς αξιωματούχους και πόσους βάλατε; Έκαστος κατά τα έργα του, για να μπορεί κανείς να μιλάει. Και να κατακρίνει…\n• Μετείχε στο ταξίδι των 15 δικαστών στην Αλεξάνδρεια, που είχε οργανώσει και πληρώσει (ποτέ δεν διαψεύστηκε) ο Αρχιμανδρίτης Γιοσάκης, γνωστός από την εμπλοκή του στο παραδικαστικό κύκλωμα. Και… ανταμείφθηκε τώρα που συνταξιοδοτήθηκε με τη θέση προέδρου σε μια από κείνες τις… Ανεξάρτητες Αρχές… Έτσι, για να δείτε πόσο ανεξάρτητη είναι η Δικαιοσύνη…\nΣημ.: Την επίσημη λίστα με τα ονόματα των 15 δικαστών που ταξίδεψαν την είχε αποκαλύψει το «ΠΑΡΟΝ».\n• Ήθελε να γίνει βασιλιάς… Και τελικά τα κατάφερε να μείνει εκτός… Όλοι εκείνοι που τον έκαναν πρωτοσέλιδο γιατί τον χρειάζονταν τότε και έπαιξε το παιγνίδι τους, ενδεχομένως άθελά του, τον ξέχασαν, αφού πλέον δεν έχει τίποτε άλλο να τους προσφέρει. Περί του Πέτρου Τατούλη ο λόγος… Που αγνόησε τη σοφή ρήση του Αβέρωφ, ότι όποιος βγαίνει έξω από το μαντρί τον τρώει ο λύκος. Πολύ θα θέλαμε να μην ισχύει… Δυστυχώς, όμως η σκληρή πραγματικότητα, είναι αδίστακτη. Όλοι εκείνοι που του έκαναν τον φίλο και τον προέτρεπαν: προχώρα, μαζί σου, Πέτρο, τον πούλησαν… Είναι η συνηθισμένη πρακτική… Που οι «αντάρτες» ξεχνούν…\nΜΕ αιχμές προς κάθε κατεύθυνση συνόδευσε ο πρώην υπουργός Αντ. Φούσας τη δήλωσή του με την οποία ανακοίνωσε την απόφασή του να μην είναι εκ νέου υποψήφιος με τη Νέα Δημοκρατία στα Ιωάννινα. Εξέφρασε την ελπίδα στο μέλλον οι πολιτικοί αρχηγοί να αξιοποιούν ικανά και δοκιμασμένα στελέχη και όχι ανθρώπους που πικραίνουν, προκαλούν και τραυματίζουν τους πολίτες με συμπεριφορές αλαζονικές και πολιτικά επιλήψιμες. Παράλληλα σημείωσε ότι ο τόπος δεν έχει ανάγκη από επαγγελματίες πολιτικούς, αλλά από ανθρώπους ζυμωμένους στα προβλήματα του λαού μας και αναγνωρισμένους στην επιστήμη και στο επάγγελμά τους. «Αυτή η κακοδαιμονία του πολιτικού μας συστήματος, που απογοητεύει και απομακρύνει έντιμους και καταξιωμένους ανθρώπους, θα πρέπει να εκλείψει γρήγορα από τον τόπο», υπογράμμισε.\nΕξαιρετική ετοιμότητα έδειξε για μια ακόμη φορά ο υπουργός Εθνικής Παιδείας και Θρησκευμάτων Άρης Σπηλιωτόπουλος όσον αφορά το θέμα της εξάπλωσης της γρίπης στα σχολεία. Πριν γίνει αντικείμενο πολιτικής εκμετάλλευσης το θέμα, παραχώρησε συνέντευξη Τύπου εφ’ όλης της ύλης και δεν άφησε καμία απορία αναπάντητη. Ένα βήμα μπροστά, λοιπόν, ο κ. Σπηλιωτόπουλος και χάλασε τα σχέδια της Ιπποκράτους, όπου ψάχνουν ακόμα να βρουν πώς έχασαν την ευκαιρία…\n• Τι συμβαίνει εκεί στα ΕΛΠΕ; Ο κ. Κωστόπουλος, που ήταν εκπρόσωπος του Λάτση…


Ενεργοί πολίτες Δ.Ε.Αρναίας: Το ΤΕΕ ως φερετζές για κρατική ενίσχυση μέσω του ΕΣΠΑ των καταστροφικών εξορύξεων στη Χαλκιδική και την Αν Μακεδονία – Θράκη\nΤο ΤΕΕ ως φερετζές για κρατική ενίσχυση μέσω του ΕΣΠΑ των καταστροφικών εξορύξεων στη Χαλκιδική και την Αν Μακεδονία – Θράκη\nΤo ΤΕΕ ως τελικός δικαιούχος του έργου: «Κατάρτιση με επιχορήγηση (Training Voucher) ανέργων στον παραγωγικό τομέα Β΄ της οικονομίας με υποχρεωτική απασχόληση» την 1η Οκτωβρίου προέβη σε σχετική πρόσκληση εκδήλωσης ενδιαφέροντος. Το εν λόγω έργο χρηματοδοτείται με το ποσό των 30.576.000 € από το ΕΠ «Ανάπτυξη Ανθρώπινου Δυναμικού» (ΕΠΑΝΑΔ), με πόρους της Ελλάδας και της Ευρωπαϊκής Ένωσης (Ευρωπαϊκό Κοινωνικό Ταμείο).\nΣύμφωνα με την πρόσκληση: «Σκοπός της δράσης είναι η ενίσχυση των ανέργων στο μεταλλευτικό κλάδο και στον κλάδο άντλησης πετρελαίου και φυσικού αερίου και η σύζευξη της κατάρτισης με τις ανάγκες σε εξειδίκευση που απαιτεί η παραγωγική βάση της οικονομίας. Η δράση αφορά στην επιχορήγηση, με επιταγές κατάρτισης (training voucher), της συνεχιζόμενης επαγγελματικής κατάρτισης 4.900 άνεργων τεχνιτών και διπλωματούχων μηχανικών (ΜΜΜ, ΜΜ, ΗΜ, ΧΜ) του μεταλλευτικού κλάδου και του κλάδου άντλησης πετρελαίου και φυσικού αερίου για την απόκτηση δεξιοτήτων, ώστε να ανταποκριθούν στις ανάγκες και τις εξελίξεις του κλάδου. Τα προγράμματα κατάρτισης (θεωρία & πρακτική άσκηση), διάρκειας 400 ωρών, περιλαμβάνουν υποχρεωτική απασχόληση τουλάχιστον του 30% των καταρτισθέντων διάρκειας τουλάχιστον 4 μηνών, για τουλάχιστον 100 ημερομίσθια».\nΑπό πού κι ως που το ΤΕΕ ως τελικός δικαιούχος (δηλαδή ως φορέας που σχεδιάζει ο ίδιος τις προδιαγραφές απορρόφησης αυτών των κονδυλίων) διαθέτει 30,5 εκατ. για κατάρτιση – απασχόληση στον μεταλλευτικό τομέα και στον κλάδο άντλησης πετρελαίου και φυσικού αερίου;\nΔιαθέτει κάποια στοιχεία ότι εκεί θα ανοίξουν άμεσα χιλιάδες θέσεις εργασίας για μηχανικούς και τεχνίτες; Ως γνωστόν το που, εάν και πως θα αντληθεί φυσικό αέριο ή πετρέλαιο είναι ακόμα στα πρώτα ερευνητικά στάδια. Άρα αποκλείεται να υπάρξουν θέσεις εργασίας μηχανικών και τεχνιτών σε αυτούς τους τομείς τουλάχιστον μέσα στην επόμενη 5ετία. Άρα είναι αδύνατον να πραγματοποιηθεί η πρακτική άσκηση και η υποχρεωτική απασχόληση μέσα στο προσεχές έτος όπως λέει η σχετική προκήρυξη. Τι μένει λοιπόν; Τα μεταλλεία.\nΗ διαπλοκή είναι ακόμα πιο καθαρή εάν δει κανείς τον πίνακα γεωγραφικής κατανομής των κονδυλίων: σχεδόν το 50% κατευθύνεται στην Ανατολική Μακεδονία – Θράκη και στην Κεντρική Μακεδονία. Παράλληλα, όπως σημειώνεται στην προκήρυξη, σε περίπτωση που δεν θα υπάρξει εκδήλωση ενδιαφέροντος από υποψηφίους ωφελούμενους η δράση δεν θα υλοποιηθεί. Οπότε η ενδεικτική χρηματοδοτική κατανομή του παραπάνω πίνακα δύναται να τροποποιηθεί.\nΤι κάνει λοιπόν νιάου – νιάου στα κεραμίδια; Το εν λόγω έργο είναι ένα προκάλυμμα για τη διοχέτευση κονδυλίων του Επιχειρησιακού Προγράμματος Ανθρώπινου Δυναμικού στις καταστροφικές επενδύσεις της «Ελληνικός Χρυσός» συμφερόντων Μπόμπολα και της El Dorado Gold στη Χαλκιδική και στο Κιλκίς. Δε φτάνει δηλαδή που οι εν λόγω όμιλοι πήραν τα δικαιώματα εκμετάλλευσης κοιτασμάτων εκτιμώμενης αξίας 2-2,5 δις. έναντι 11 εκατ. € με τη σκανδαλώδη νομοθετική ρύθμιση του Πάχτα, θέλουν να απορροφήσουν ακόμα και κονδύλια του ΕΚΤ.\nΜέσω του εν λόγω έργου οι παραπάνω Όμιλοι μπορούν να χρηματοδοτήσουν το start up αυτών των επενδύσεων την «κατάρτιση – πρακτική άσκηση» και την τελική επιλογή του προσωπικού που θα προσληφθεί. Μπορούν επίσης να αλλάζουν το προσωπικό τους μετά από τους 4 μήνες υποχρεωτικής απασχόλησης αξιοποιώντας μια διαθέσιμη δεξαμενή ανέργων.\nΗ Διοικούσα Επιτροπή του ΤΕΕ δεν ντρέπεται να συνεργεί στην χρηματοδότηση ενός εγκλήματος απέναντι στην φύση και στην εργασία στις εν λόγω περιοχές; Δεν γνωρίζει τις επιπτώσεις των εξορύξεων; Δεν έχει ενημερωθεί για τα πορίσματα του ΑΠΘ και άλλων έγκριτων επιστημόνων, για τις τοποθετήσεις του τμήματος του ΤΕΕ Κ. Μακεδονίας; Δεν έχει ακούσει τίποτα για τον αγώνα των τοπικών κοινωνιών και το καθεστώς άγριας κατοχής που έχει επιβάλλει η Ελληνικός Χρυσός στο όρος Κάκαβος;\nΠληροφορίες και το πλήρες κείμενο της προκήρυξης στοhttp://www.voucher.gov.gr/project/view/id/4


Αύγουστος Archives - Page 2 of 2 - Nasos Efstathiadis Photography\nΟριστικοποιήσαμε τελικά το μίνι ταξίδι στη Σαντορίνη. Θα αναχωρίσουμε από Ίο την Τετάρτη 8 Αυγούστου με το πρωϊνό δρομολόγιο Highspeed. Έχουμε ήδη κλείσει δωμάτια στο πολύ καλό ξενοδοχείο Majestic από 8 έως και 11 Αυγούστου. Η επιστροφή μας στην Ίο είναι κανονισμένη για τις 11 Αυγούστου με το βραδινό δρομολόγιο του Highspeed γύρω στις 10μμ.\nΚατά τη διάρκεια της παραμονής μας εκεί, σίγουρα θα περάσουμε αρκετές ώρες στην πολύ καλή πισίνα του ξενοδοχείου που αρέσει στα παιδιά αλλά θα πάμε οπωσδήποτε και σε 1-2 πολύ καλές -και άκρως εντυπωσιακές- παραλίες. Τα απογεύματα θα έχει σίγουρα επίσκεψη στην Οία, βόλτες στα Φηρά ενώ για πρώτη φορά λέω να δοκιμάσω ανάβαση από το λιμάνι των Φηρών προς τα επάνω είτε με μουλάρι είτε με τα πόδια. Τολμηρό εγχείρημα αλλά αξίζει…\nΔυστυχώς όμως για μία ακόμα χρονιά δεν θα μπορέσουμε να πάμε στα αρχαία στο Ακροτήρι. Ο χώρος παραμένει κλειστός μετά το ατύχημα πριν μερικά χρόνια και θα παραμείνει έτσι και όλο το 2007 σύμφωνα με τα όσα μου είπαν από τηλεφώνου. Ας είναι, θα περιμένω για του χρόνου ή του παραχρόνου, αν και μου κάνει τρομερή εντύπωση το πόσο αργά προχωρούν οι διαδικασίες αποκατάστασης. Αν αυτό συμβαίνει προκειμένου να προστατευτεί ο χώρος, τότε συμφωνώ απόλυτα. Αν όμως η καθυστέρηση οφείλεται σε “γραφειοκρατικούς” παράγοντες τότε τι να πω…. Τέλος πάντων, για διακοπές μιλάμε. Ας περιοριστώ μόνο στα ευχάριστα.\nAuthor Nasos EfstathiadisPosted on July 26, 2007 July 30, 2007 Categories ΤαξίδιαTags ταξίδι, Αύγουστος, Σαντορίνη, διακοπές1 Comment on Και φέτος…ηλιοβασίλεμα\nΣαντορίνη τον Αύγουστο\nΌπως πέρυσι και πρόπερσι, έτσι και φέτος θα πάμε οικογενειακώς στη Σαντορίνη για 3-4 μέρες τον Αύγουστο. Ήδη έχουμε αρχίσει και ψάχνουμε ξενοοχείο και μέσα μεταφοράς (λογικά Highspeed). Μία πρώτη ανάγνωση στον Alphaguide για τα γαστρονομικά δεν δείχνει κάτι καινούργιο και αξιόλογο, οπότε μάλλον μας βλλεπω στα περυσινά αλλά πολύ καλά: 1800, Κουκούμαβλος, Σάλτσα.\nΦωτογραφικά η Σαντορίνη ήταν και θα είναι ένας παράδεισος. Γεμάτη υπέροχα κάδρα, χρώματα, ατμόσφαιρα. Μία εικόνα μαγική. Υπομονή μέχρι τις πρώτες μέρες του Αυγούστου λοιπόν…\nAuthor Nasos EfstathiadisPosted on July 24, 2007 July 30, 2007 Categories ΤαξίδιαTags ταξίδι, Αύγουστος, Σαντορίνη, διακοπέςLeave a comment on Σαντορίνη τον Αύγουστο


Με απουσίες η Μύκονος (όλα τα νέα) - Sportcyclades.gr\nΟ Θεόφιλος Παχατούριδης καταστρώνει τα πλάνα του δίχως να υπολογίζει στις υπηρεσίες των Βλαχόπουλου, Άντερσον, Ζουγανέλη, Καλαϊτζίδη και Ούσα, οι οποίοι αντιμετωπίζουν προβλήματα τραυματισμών. Οι ''κυανόλευκοι'' θα επιδιώξουν να φτάσουν στην πρώτη τους νίκη στο πρωτάθλημα η οποία εκτός από βαθμολογικής άποψης θα δράσει θετικά και στο ψυχολογικό κομμάτι\n''Ποιος δεν θα ήθελε να ήταν στη θέση μας''\nΟ τερματοφύλακας του ΑΟΑΝ, Σταύρος Μπρόκος, βγάζει το... καπέλο του στους φίλους της ΑΕΚ δείχνοντας να μην έχει πιστέψει τα όσα βίωσε την προηγούμενη Κυριακή!\nΕίναι δεδομένο ότι οι περισσότερες ομάδες τη φετινή σεζόν, λόγω της ιδιαιτερότητας που έχει το πρωτάθλημα της Γ' Εθνικής με τη συμμετοχή της ΑΕΚ, βιώνουν μια πρωτόγνωρη εμπειρία. Συγκεκριμένα, οι ποδοσφαιριστές που τίθονται αντιμέτωποι με την Ένωση απολαμβάνουν την μαγευτική και εκπληκτική ατμόσφαιρα που δημιουργεί ο κόσμος των ''κιτρινόμαυρων''. Ένας εξ αυτών ήταν και ο τερματοφύλακας του ΑΟΑΝ, Σταύρος Μπρόκος, ο οποίος για πρώτη φορά έπαιξε μπροστά σε τόσο κόσμο την περασμένη Κυριακή. Ο νεαρός πορτιέρο αναφέρθηκε στο συγκεκριμένο γεγονός μέσω δηλώσεων που παραχώρησε τονίζοντας μεταξύ άλλων τα εξής:"Ήταν μοναδικό αυτο που ζήσαμε στο ΟΑΚΑ την Κυριακή. Ποιος ποδοσφαιριστής δεν θα ήθελε να ήταν στη θέση μας, να νοιώσει την εκπληκτική ατμόσφαιρα που δημιούργησαν οι οπαδοί της ΑΕΚ σε ένα σκηνικό που έμοιαζε βγαλμένο από όνειρο. Δεν έχουμε ξαναπαίξει μπροστά σε τέτοιο κόσμο, που με την παρουσία του όχι μόνο έσπρωχνε συνεχώς την ομάδα του, αλλά αποτέλεσε το καλύτερο κίνητρο και για μας να μπούμε στο γήπεδο να κάνουμε το παιχνίδι μας και να προσπαθήσουμε να δείξουμε τον καλύτερο μας εαυτό.\n''Στόχος μας ήταν να παίξουμε ποδόσφαιρο''\n''Είχαμε πει πριν το παιχνίδι να μπούμε και να παίξουμε τη μπάλα μας. Ο προπονητής μας στα αποδυτήρια μας είπε να απολαύσουμε την εμπειρία, αλλά να μην χάσουμε την συγκέντρωση μας και να προσπαθήσουμε να πάρουμε το καλύτερο δυνατό παίζοντας ποδόσφαιρο και όχι προσπαθώντας να καταστρέψουμε το παιχνίδι της ΑΕΚ, όπως είχαμε δει να συμβαίνει στα προηγούμενα παιχνίδια του αντιπάλου μας. Τα συγχαρητήρια που μας έδωσαν και τα καλά λόγια που ακούσαμε στο τέλος από τον προπονητή και τους παίκτες της ΑΕΚ για την εμφάνιση και την αγωνιστική μας συμπεριφορά αποτελούν ένα ακόμα κίνητρο στη συνέχεια του πρωταθλήματος".\nΚαλοπήτας:'' Είμαστε οικογένεια''\nΟ ΑΟΤ Αλίμου έδωσε συνέχεια στο αήττητο σερί που τρέχει από την αρχή της σεζόν στο πρωτάθλημα, αφού πήρε σημαντικό διπλό κόντρα στον Κισσαμικό. Οι ''μπλε'' δείχνουν να πατάνε γερά στα πόδια τους στις πρώτες αγωνιστικές αφού συγκατοικούν στην 2η θέση με τον Πανελευσινιακό. Η ''ΏΡΑ των σπορ'' επικοινώνησε με το τεχνικό του συλλόγου, Ηλία Καλοπήτα ο οποίος αναφέρθηκε στην μέχρι τώρα πορεία που έχει πραγματοποιήσει η ομάδα του τονίζοντας χαρακτηριστικά:'' Είμαστε ικανοποιημένοι από την πορεία που έχουμε πραγματοποιήσει ωστόσο δεν μένουμε εδώ αφού χρειάζεται ακόμη μεγαλύτερη προσπάθεια για να φτάσουμε στην επίτευξη του στόχου. Θα πρέπει να είμαστε ταπεινοί και να αντιμετωπίζουμε το κάθε ματς ξεχωριστά. Θεωρώ ότι οι ποδοσφαιριστές δουλεύουν σωστά και θα πρέπει να συνεχίσουν στον ίδιο ρυθμό. Σημαντικό ρόλο παίζει το γεγονός οτι είμαστε μια οικογένεια και ότι εξαιρετικό κλίμα στα αποδυτήρια''. Όσον αφορά στο ματς που πέρασε με τον Κισσαμικό, ο νεαρός προπονητής υποστήριξε:'' Έγινε ένα παιχνίδι κάτω από αντίξοες καιρικές συνθήκες λόγω του ισχυρού ανέμου. Παίξαμε απέναντι σε μια πολύ καλή ομάδα και γνωρίζαμε τις δυσκολίες του αγώνα. Είχαμε μελετήσει αρκετά καλά τον αντίπαλο και προσωπικά έμεινα ικανοποιημένος από την τακτική συμπεριφορά των ποδοσφαιριστών, από την αγωνιστικότητα και από το πάθος που έδειξαν στο ματς. Θεωρώ ότι αγωνιστήκαμε έξυπνα. Στο α' μέρος εκμεταλλευτήκαμε στο έπακρον τον υπέρ μας άνεμο και μετά το πρώτο γκολ δημιουργήσαμε άλλες τρεις σπουδαίες ευκαιρίες που θα μπορούσαμε να είχαμε πετύχει τουλάχιστον ακόμη ένα τέρμα. Στην επανάληψη ο αντίπαλος είχε την κατοχή ωστόσο εμείς με καλή αμυντική λειτουργία μπλοκάραμε τα ατού του Κισσαμικού''.\nΜανδάλης: Μεγάλη προσπάθεια απ' όλα τα παιδιά\nΙκανοποίηση επικρατεί στις τάξεις της Πεύκης μετά την εμφάνιση που πραγματοποίησε η ομάδα των βορείων προαστίων στο ματς με την Δόξα Βύρωνος. Αυτό αντικατοπτρίζεται και από τις δηλώσεις που παραχώρησε ο Μιχάλης Μανδάλης στην ''ΏΡΑ των σπορ'' όπου τόνισε:'' Πιστεύω ότι από την αρχή του πρωταθλήματος έχουμε πραγματοποιήσει τις καλύτερες εμφανίσεις των τελευταίων χρόνων. Οι παίκτες βρίσκονται σε πολύ κατάσταση και καταβάλουν μεγάλη προσπάθεια. Θα συνεχίσουμε να δουλεύουμε και πιστεύουμε ότι θα έχουμε πρωταγωνιστική πορεία''. Πάντως, αξίζει να σημειωθεί ότι οι ιθύνοντες του σωματείου έχουν τρομερά παράπονα από την συμπεριφορά του β' βοηθού στο ματς με την Δόξα. Από εκεί και πέρα, εντός των επόμενων ωρών θα ανακοινωθεί το πρόσωπο που θα βρίσκεται στην τεχνική ηγεσία.\nΣήμερα θα ξεκινήσει η προετοιμασία του Πανελευσινιακού για το ερχόμενο δύσκολο ματς που ακολουθεί με την Δόξα Βύρωνος. Οι ποδοσφαιριστές που αγωνίστηκαν στο ματς με τον Γιούχτα τις δυο προηγούμενες μέρες είχαν ρεπό ενώ οι υπόλοιποι προπονήθηκαν χθες κανονικά. Από εκεί και πέρα, τα προβλήματα δεν λείπουν από τους ''μπλε'' αφού το πρόγραμμα δεν ακολουθούν οι τραυματίες Τροϊρης, Μαρής και Κατσίκιας. Στο μεταξύ η ''ΏΡΑ των σπορ'' επικοινώνησε με τον τεχνικό των ''σταχυοφόρων'', Φώτη Θανέλλα, ο οποίος σε δηλώσεις που παραχώρησε αναφέρθηκε στο ματς ακολουθεί με την Δόξα Βύρωνος τονίζοντας χαρακτηριστικά:'' Θα αντιμετωπίσουμε μια δύσκολη και έμπειρη ομάδα η οποία παρά το γεγονός ότι δεν έχει βρει το δρόμο της διαθέτει έμπειρους ποδοσφαιριστές και φανέλα με αξία. Θα προσπαθήσουμε με τη σειρά μας να τηρήσουμε το αγωνιστικό μας πλάνο προκειμένου να φτάσουμε στη νίκη και να παραμείνουμε σε ανοδική τροχιά''. Ερωτηθείς για το γεγονός ότι θα βρει αντιμέτωπο έναν σύλλογο που έχει δουλέψει κατά το παρελθόν ο έμπειρος προπονητής υπογράμμισε'' Με τη Δόξα Βύρωνος πραγματοποίησα το πρώτο μου επαγγελματικό ξεκίνημα μαζί με τον Θεοφάνη και μετά από λίγα χρόνια ανέβαλε πρώτος προπονητής. Δεν μπορώ να πω ότι αισθάνομαι κάπως αφού είμαστε επαγγελματίες και δεν πρέπει να μένουμε σε αυτά τα πράγματα''.\nΙδιαίτερα προβληματισμένοι είναι άπαντες στον Ολυμπιακό Λαυρίου από την αποχή που έχει η ομάδα τις τελευταίες εβδομάδες δεδομένου ότι δεν έδωσε επίσημο ματς. Άλλωστε, ακολουθεί πρόγραμμα... φωτιά το προσεχές διάστημα αφού ο σύλλογος της Ανατολικής Αττικής θα δώσει τρια ματς με Κισσαμικό (Κυριακή), Νέα Ιωνία (Τετάρτη) για το Κύπελλο και ΑΟΤ Αλίμου (Κυριακή 3/11). Πάντως, οι ''ερυθρόλευκοι'' αισιοδοξούν τονίζοντας ότι προτεραιότητα αποτελεί το ερχόμενο ματς με τους Χανιώτες. Για τη συγκεκριμένη συνάντηση μίλησε στην ''ΏΡΑ των σπορ'' ο τεχνικός του συλλόγου, Πέτρος Μίχος, ο οποίος τόνισε:'' Όλα τα παιχνίδια είναι δύσκολα και χρειάζονται την απαιτούμενη σοβαρότητα. Δεν γνωρίζω τι μπορεί να κάνει η ομάδα αγωνιζόμενη αφού το τελευταίο διάστημα δεν έχουμε δώσει επίσημο ματς. Οι προπονήσεις αποτελούν ένα δείγμα αλλά δεν είναι ακριβές. Θα αντιμετωπίσουμε με σεβασμό τον αντίπαλο, και θα επιδιώξουμε να απενεργοποιήσουμε τα συν του και να εκμμεατλετούμε τις αδυναμίες του''.\nΡαγδαίες εξελίξεις έχουν σημειωθεί τις τελευταίες ώρες στον Περαμαϊκό αφού υπήρξε αλλαγή σκυτάλης στο διοικητικό σχήμα. Συγκεκριμένα, ο Παναγιώτη Λιακούτσης, παραιτήθηκε από τον προεδρικό θώκο, λόγω επαγγελματικού φόρτου εργασίας και το πρόσωπο που τον αντικατέστησε είναι ο Γιάννης Μπαϊρακτάρης που μέχρι πρότινος βρισκόταν στη θέση του Αντιπροέδρου (είχε διατελέσει κατά το παρελθόν και πρόεδρος της ομάδας).\nΕν τω μεταξύ, σε δηλώσεις που παραχώρησε ο απερχόμενος πρόεδρος των ''πρασίνων'' τόνισε: «Θέλω να ευχαριστήσω θερμά τους συνεργάτες μου για την προσπάθεια που καταβάλαμε όλοι μας μέχρι σήμερα και κυρίως εκείνους που στήριξαν την προσπάθεια μου το καλοκαίρι προκειμένου ο σύλλογος να κρατηθεί ζωντανός. Πρώτα απ΄όλα όμως, θέλω να ευχαριστήσω τους ποδοσφαιριστές, το προπονητικό και ιατρικό τιμ καθώς και τους φροντιστές για την άριστη μέχρι σήμερα συνεργασία μας και να τους συγχαρώ για όσα έχουν πετύχει. Δυστυχώς, ο φόρτος εργασίας μου δεν μου επιτρέπει να είμαι παρών και γι αυτό αποχωρώ. Εύχομαι καλή συνέχεια στην ομάδα και καλή επιτυχία στην υλοποίηση των στόχων της, κάτι για το οποίο είμαι πεποισμένος».\nΑπογοήτευση επικρατεί στις τάξεις του Περιστερίου μετά την ήττα που γνώρισε η ομάδα από τον Πανναξιακό. Συγκεκριμένα, οι άνθρωποι των ''ροσονέρι'' θεωρούν ότι ο Όμιλος θα μπορούσε να είχε φύγει από το νησί των Κυκλάδων με βαθμό ή βαθμούς καθώς δημιούργησε σημαντικές ευκαιρίες κατά τη διάρκεια του ματς. Πλέον το μυαλό όλων επικεντρώνεται στον επόμενο αγώνα με τον Μανδραϊκό, με τον Γιάννη Τάμπρατζη να υπολογίζει σε όλους τους παίκτες πλην του μόνιμου τραυματία Μήλιου.\nΞεκούραση περιλαμβάνει το σημερινό μενού για τους ποδοσφαιριστές της Κηφισιάς αφού το τεχνικό επιτελείο τους έχει δώσει ρεπό. Αυτό σημαίνει ότι η προετοιμασία για το κυριακάτικο εντός έδρας ματς με τον Ηλυσιακό θα ξεκινήσει αύριο. Ο Θωμάς Γράφας θα περιμένει μέχρι και την τελευταία στιγμή τον Τεγούση καθώς ο έμπειρος μεσοαμυντικός αντιμετωπίζει πρόβλημα τραυματισμού γεγονός που δεν του επιτρέπει να συμμετέχει στις προπονήσεις της ομάδας\nΤο παιχνίδι με τον ΠΑΟ Κρουσώνα ανήκει στο παρελθόν και πλέον στις τάξεις του Ερμή Ζωνιανών προετοιμάζονται για τον αγώνα της Κυριακής με τη Θύελλα Ραφήνας. Ο Μανώλης Σουτζής δεν υπολογίζει στις υπηρεσίες του τραυματία Πρινιανάκη καθώς επίσης και στον ανέτοιμο Κάββαλο. Ο έμπειρος προπονητής έμεινε ικανοποιημένος από την απόδοση που έπιασε η ομάδα του στο β' μέρος στο ματς με τον ΠΑΟ Κρουσώνα αφού οι ποδοσφαιριστές τήρησαν το αγωνιστικό πλάνο.\nΤου Θέμη Λιουδάκη\nΜοιρασμένες είναι οι πιθανότητες να προλάβει το παιχνίδι κόντρα στον Γιούχτα ο Γιάννης Χρυσάφης. Ο έμπειρος χαφ του συλλόγου της Νίκαιας εδώ και μέρες έχει υποστεί τράβηγμα στον δικέφαλο, με αποτέλεσμα η συμμετοχή του να είναι αμφίβολη. Παράλληλα, αυτοί που θα χάσουν σίγουρα το ματς με τους Κρητικούς είναι οι τραυματίες Τσακίρης, Μακρυωνίτης και Κουτσογιαννόπουλος.\nΤριγλία Ραφήνας-Θύελλα Ραφήνας\nΤο ντέρμπι της Ραφήνας για το πλαίσιο της 2ης αγωνιστικής της Α΄ φάσης του Κυπέλλου Γ' Εθνικής ορίστηκε από την Επιτροπή Κυπέλλου για την Τετάρτη (30/10) στις 14:30 και θα πραγματοποιηθεί στο δημοτικό στάδιο Ραφήνας που έχει εξασφαλίσει άδεια καταλληλότητας από την Περιφέρεια Αττικής.\nΣε αναβολή οδηγήθηκε, όπως αναμενόταν, το παιχνίδι ανάμεσα στις δύο ομάδες που θα γινόταν στην Κρήτη. Η Αστυνομική Διεύθυνση Ηρακλείου έστειλε έγγραφο τόσο στον Ηρόδοτο, όσο και στην ΕΠΟ, με το οποίο ενημερώνει πως απαγορεύει τη διεξαγωγή του αγώνα στο γήπεδο της Ελιάς για λόγους ασφαλείας. Κατόπιν τούτου, η ΕΠΟ ανέβαλε το παιχνίδι. «Από την Ελληνική Ποδοσφαιρική Ομοσπονδία ανακοινώνεται ότι αναβάλλεται ο αγώνας του Πρωταθλήματος Γ’ Εθνικής, Ηρόδοτος-ΑΕΚ (27/10/2013), ο οποίος θα οριστεί εκ νέου από την αρμόδια Επιτροπή», αναφέρεται στην ανακοίνωση.\nΠιθανότερο διάστημα για να οριστεί το παιχνίδι είναι το πρώτο δεκαήμερο του Δεκέμβρη.\nΠαράλληλα, ενοχλήσεις στην ποδοκνημική αισθάνθηκε στην προπόνηση της Πέμπτης (24/10) ο Ρενάλντο Ράμα, με αποτέλεσμα να ακολουθήσει ατομικό πρόγραμμα κάτι που έκαναν και οι Ανάκογλου, Πλατέλλας, Μπρέσεβιτς και Σταθάκης, ενώ το “μενού” της ημέρας για τον Τσουμάγκα και τον Παυλή είχε θεραπεία.\nΠροβληματισμός επικρατεί στις τάξεις του συλλόγου μετά τα τελευταία αρνητικά αποτέλεσμα της ομάδας που συνοδεύτηκαν από κακό ποδόσφαιρο. Όλοι στο “στρατόπεδο” των ¨κιτρινόμαυρων” δουλεύουν σκληρά, προκειμένου ο Ηλυσιακός να επιστρέψει στις νίκες και να πάρει τα πάνω του στον βαθμολογικό πίνακα, αφού η θέση (12η) στην οποία βρίσκεται τώρα δεν ικανοποιεί ούτε το ποδοσφαιρικό επιτελείο ούτε τους διοικούντες την ομάδα του Ζωγράφου.\nΤον αντικαταστάτη του Στάθη Ασλάνογλου βρήκαν οι άνθρωποι του συλλόγου. Αυτός είναι ο Γιώργος Παπακωστούλης, ο οποίος την περσινή σεζόν διετέλεσε το... δεξί χέρι του Έβαλντ Λίνεν στην ΑΕΚ. Ο 42χρονος τεχνικός κατά το παρελθόν έχει δουλέψει ως σκάουτερ στην “Ένωση”.\nΠερισσότερα σε αυτή την κατηγορία: « Διαιτητές και ώρες Γ΄Εθνικής Live Stream Πανιώνιος - Πανναξιακός (Γ' ΕΘΝΙΚΗ) »


ΠΑΟΚ Ανώνυμος Εταιρεία | Ολύμπιο Βήμα\nΑρχική » Άρθρα - Απόψεις » ΠΑΟΚ Ανώνυμος Εταιρεία\nΠΑΟΚ Ανώνυμος Εταιρεία\nΑπόψε στις 8 το βράδυ ο ΠΑΟΚ υποδέχεται την ιρλανδική Μποέμιαν στην ρεβάνς του πρώτου αγώνα, που είχε ηττηθεί με 2-1 στο Δουβλίνο. Ο αγώνας θα μεταδοθεί ζωντανά από το ΟΡΕΝ.\nΟ νικητής θα παίξει με τον νικητή του Χιμπέρνιαν – Ριέκα.\nΕυχόμαστε νίκη και πρόκριση στην ελληνική ομάδα, η οποία, πάντως, δεν θυμίζει καθόλου ελληνική, αφού οι 9 από τους 11 παίκτες της είναι ξένοι και όχι Έλληνες. Μόνον ο Πασχαλάκης και ο Βιεϊρίνια είναι Έλληνες. Οι άλλοι 9 είναι Ροντρίγκο (Τέιλορ), Βαρέλα, Κρέσπο, Βιεϊρίνια – Κούρτιτς, Σβαμπ – Ζίβκοβιτς, Καγκάβα (Μπίσεσβαρ), Καντουρί – Ολιβέιρα. Όλοι αυτοί προέρχονται από Κροατία, Βραζιλία, Πορτογαλία, Ολλανδία, Νιγηρία, Σουηδία, Μαρόκο, Αυστρία, Ιαπωνία, Πολωνία κλπ. Ακόμα και ο προπονητής Λουτσέσκου είναι ξένος (Ρουμάνος).\nΠριν από 2 χρόνια ο ΠΑΟΚ είχε βγάλει από τις ακαδημίες του και έπαιζαν στην πρώτη ομάδα δύο πολύ μεγάλα ταλέντα, Ελληνόπουλα, τον Γιαννούλη και τον Τζιόλη. Και οι δύο θα λείπουν απόψε από το παιχνίδι στην Τούμπα. Ο ΠΑΟΚ τους πούλησε σε αγγλική ομάδα και εισέπραξε πολλά εκατομμύρια.\nΝα θυμίσουμε, για παράδειγμα, παλιές δόξες της ομάδας με καθαρόαιμους Έλληνες: Πρόγιος, Κεμανίδης, Γερούδης, Παρίδης, Δουκάκης, Καλογιάννης, Κουϊρουκίδης, Φουντουκίδης, Κερμανίδης, Τερζανίδης, Αναστασιάδης, Γούναρης, Ιωσηφίδης, Ασλανίδης, Σαράφης, Κούδας, Αποστολίδης, Πέλλιος κ.ά.\nΈτσι είναι το ποδόσφαιρο σήμερα, μπίζνες, χρήματα, αγοραπωλησίες, τηλεοπτικά δικαιώματα, συμβόλαια εκατομμυρίων.\nΠέρασε η παλιά καλή εποχή, που οι παίκτες ήταν όλοι ντίπιοι και έπαιζαν για τη φανέλα και μια πορτοκαλάδα ως αμοιβή.\nΑκόμα και ο Μέσι, ο μεγαλύτερος ίσως εν ενεργεία ποδοσφαιριστής όλων των εποχών, απαρνήθηκε τη Μπαρτσελόνα, από όπου αναδείχτηκε από τις ακαδημίες της και στην οποία έπαιξε 21 ολόκληρα χρόνια, για να πάει στην Παρί Σεν Ζερμέν και να εισπράξει τα εκατομμύρια.\nΤο 2020, το προσδόκιμο ζωής μειώθηκε\nΠαρέμβαση του Φώντα Μπαραλιάκου για την λειτουργία των ολιγομελών τμημάτων Γενικών Λυκείων και ΕΠΑΛ


27 Απριλίου 2020, 14:59\n«Είναι για να μας θυμίζει καθημερινά γιατί πήραμε από την αρχή αυτά τα μέτρα», συνέχισε ο κυβερνητικός εκπρόσωπος.\n«Για να μη νοσήσουν πολλοί ταυτόχρονα. Για να μην καταρρεύσει το Εθνικό Σύστημα Υγείας από την ταυτόχρονη εισαγωγή ασθενών. Για να μη φέρουμε τους γιατρούς και τους νοσηλευτές μας στην κατάσταση που είδαμε ακόμη και στις πιο ανεπτυγμένες χώρες, δηλαδή με απόγνωση να πρέπει να διαλέξουν ποιος θα ζήσει και ποιος θα πεθάνει. Για να μη χάσουμε αγαπημένα μας πρόσωπα από την έλλειψη ενός κρεβατιού εντατικής θεραπείας ή από την έλλειψη ενός αναπνευστήρα».\n«Στο μεταξύ, η κυβέρνηση συνεχίζει εντατικά τις προσπάθειες για την ενίσχυση του Συστήματος Υγείας.\nΣυνεχίζουμε τις προσλήψεις ιατρικού και νοσηλευτικού προσωπικού, τη δημιουργία νέων Μ.Ε.Θ., την προμήθεια πρόσθετου υγειονομικού υλικού.\nΖήτημα λίγων ημερών οι ανακοινώσεις για α’ κατοικία – Με την άρση των περιορισμών μπαίνει τέλος σε sms και έντυπα μετακίνησης\nPrevious Όταν ο Μάικλ Τζόρνταν έπιασε στο κρεβάτι τον Ντένις Ρόντμαν με την Κάρμεν Ηλέκτρα\nNext Ελ Σαλβαδόρ – Κορωνοϊός: Έβγαλαν «κολλητά» εκατοντάδες ημίγυμνους κρατούμενους… (Photos)


Είμαι στα Χάη μου: "Σχετικά με τα ψάρια" διήγημα του Άντον Τσέχωφ (μτφ. Γιώργος Τσακνιάς, εκδ. στιγμή, 2015)\n"Σχετικά με τα ψάρια" διήγημα του Άντον Τσέχωφ (μτφ. Γιώργος Τσακνιάς, εκδ. στιγμή, 2015)\nΆντον Τσέχωφ (1860 - 1904)\n· Σχετικά με τα ψάρια\n(μτφ. Γιώργος Τσακνιάς, εκδ. στιγμή, 2015)\nΜια περιεκτική πραγματεία περί του υγρού στοιχείου\nΤΟ ΣΗΜΕΡΙΝΟ – εξαιρετικά προοδευτικό – άρθρο μας, το αφιερώνουμε στις δυστυχείς παραθερίστριες, που έχουν το συνήθειο να κάθονται από τη μια άκρη του καλαμιού, ενώ από την άλλη βρίσκεται η πετονιά και το σκουλήκι… Προσφέρουμε (σημειωτέον, δωρεάν!) μια πλήρη πραγματεία με συμβουλές προς τους ψαράδες. Για να προσδώσουμε δε στην εργασία μας μεγαλύτερη σοβαρότητα κι επιστημονικότητα, την κατανέμουμε βαθυστόχαστα σε παραγράφους και σημεία.\n1)Το ψάρεμα διεξάγεται στους ωκεανούς, τις θάλασσες, τις λίμνες, τα ποτάμια, τα φράγματα, όσον αφορά δε στα περίχωρα της Μόσχας, και σε λακκούβες και χαντάκια.\nΣημείωση: Τα μεγαλύτερα ψάρια ψαρεύονται στα ιχθυοπωλεία.\n2) Το ψάρεμα πρέπει να γίνεται μακριά από κατοικημένες περιοχές, αλλιώς κινδυνεύεις να πιάσεις από το πόδι καμιά λουομένη παραθερίστρια ή και ν’ ακούσεις τη φράση: «Ποιος σας έδωσε το δικαίωμα να ψαρεύετε εδώ πέρα; Ή, μήπως, έχετε όρεξη για σφαλιάρες;».\n3) Προτού ρίξεις την πετονιά, πρέπει να βάλεις στο αγκίστρι το κατάλληλο δόλωμα, ανάλογα με το ψάρι… Μπορείς να ψαρέψεις και χωρίς δόλωμα, αφού ούτως ή άλλως δεν θα πιάσεις τίποτα.\nΣημείωση: Οι νόστιμες παραθερίστριες, που κάθονται με την πετονιά στην όχθη με αποκλειστικό σκοπό να τραβήξουν την προσοχή των εργένηδων, μπορούν να ψαρεύουν και χωρίς δόλωμα. Οι όχι και τόσο νόστιμες, όμως, παραθερίστριες είναι υποχρεωμένες να χρησιμοποιήσουν δόλωμα: εκατό – διακόσιες χιλιάδες ή κάτι ανάλογο…\n4) Όταν κάθεσαι με την πετονιά μην κουνάς τα χέρια, μη χτυπάς τα πόδια και μη φωνάζεις «βοήθεια!», γιατί τα ψάρια δεν αγαπούν τη φασαρία. Το καθαυτό ψάρεμα δεν απαιτεί ιδιαίτερη τέχνη: αν ο φελλός είναι ακίνητος, αυτό σημαίνει πως δεν τσιμπάει ακόμη· αν κουνιέται, μπορείς να πανηγυρίζεις: αρχίζουν να γεύονται το δόλωμά σου· αν όμως πήγε στον πάτο, μην μπεις σον κόπο να τραβήξεις, αφού ούτως ή άλλως δε θα βγάλεις τίποτα.\nΒρίσκουμε πως διεξήλθαμε αρκούντως αυτή την πλευρά της πραγματείας μας (δεν έμεινε τίποτα στον πάτο). Την ερχόμενη φορά θ’ αποσαφηνίσουμε με σπαρταριστές λεπτομέρειες το ερώτημα ποιων ειδών ψάρια μπορεί κανείς να πιάσει φρέσκα και σπαρταριστά στα θολά νερά της Μόσχας.\nΣτο προηγούμενο τεύχος του περιοδικού Ξυπνητήρι στο εξοχικό, ξεπετάξαμε το θέμα των μεθόδων του ψαρέματος με άφθαστη εμβρίθεια και απίστευτη πολυμάθεια. Ας περάσουμε λοιπόν τώρα στο τμήμα εκείνο της πραγματείας μας όπου γίνεται λόγος για τις ποικιλίες των ψαριών:\na)Λούτσος: ψάρι ούτε όμορφο ούτε νόστιμο, αλλά συνετό, θετικό, που εμμένει στα δικά του, λουτσίσια δικαιώματα. Καταβροχθίζει οτιδήποτε βρεθεί στο δρόμο του: ψάρια, καραβίδες, βατράχια, πάπιες, παιδάκια… Ένας λούτσος μόνος του τρώει πολύ περισσότερα ψάρια από όσα όλοι μαζί οι θαμώνες της ταβέρνας του Γιεγκόρωφ. Δεν είναι ποτέ χορτάτος και παραπονιέται αδιάκοπα πως οι δουλειές είναι πεσμένες. Όταν του υποδεικνύουν την απληστία του και τη δυσάρεστη θέση των μικρών ψαριών, εκείνος λέει: «Μίλα μου λίγο ακόμα, έτσι θα πέσεις ζωντανός στο στομάχι μου!» Όταν βέβαια η σχετική υπόδειξη τού γίνει από κάποιον ανώτερο, απαντά: «Ααα, πατερούλη, γι’ αυτό μωρέ δεν έχει πια ψαράκια; Ε, έτσι είναι αυτά, κανονισμένα από καταβολής κόσμου, για να ‘μαστε εμείς οι λούτσοι πάντα χορτάτοι». ‘Όταν τον απειλούν πως θα τον καταγγείλουν στις εφημερίδες, εκείνος λέει: «Κι εγώ σας έχω γραμμένους!».\nb) Μύλλος: το ψάρι-διανοούμενος. Ιπποτικός, άνετος, όμορφος και με φαρδύ μέτωπο. Είναι μέλος αρκετών φιλανθρωπικών συλλόγων, διαβάζει τον Νεκράσωβ αισθαντικά, κατακρίνει τον λούτσο, παρ’ όλα αυτά όμως καταβροχθίζει τα ψαράκια με τη ίδια ακριβώς όρεξη, όπως ο λούτσος. Τον αφανισμό, εξάλλου, των γοβιών και της μαρίδας τον θεωρεί αναπόφευκτο κακό, μια αναγκαιότητα της εποχής… Όταν σε φιλικές συζητήσεις του καταλογίζουν διάσταση μεταξύ λόγων και έργων. Αναστενάζει και λέει:\n«Τι να κάνουμε, πατερούλη! Οι γοβιοί δεν είναι ακόμη ώριμοι για μια ακίνδυνη ζωή, κι ως εκ τούτου, με αντιλαμβάνεστε, αν σταματήσουμε να τους τρώμε, τι τέλος πάντων θα τους προσφέρουμε ως αντάλλαγμα;».\nc) Μουρούνα: βαρειά, δυσκίνητη και φλεγματική σαν ταμίας θεάτρου. Ξακουστή για το πελώριο συκώτι της, εξ ου και οι φήμες πως είναι γερός πότης. Ζει κάτω από τα κούτσουρα και τρώει τα πάντα. Αν και εκ φύσεως αρπακτική, ξέρει να αρκείται στα ψοφίμια, τα σκουλήκια και τα χόρτα. «Σε όλα πια θα μοιάσουμε στους λούτσους και στους μύλλους; Ό,τι έχουμε, τρώμε. Και λέμε κι ευχαριστώ». Έτσι και πιαστεί στο αγκίστρι, βγαίνει από το νερό σαν κούτσουρο, χωρίς να προβάλει καμιά διαμαρτυρία… Αυτή τα έχει όλα γραμμένα…\nd) Πέρκα: όμορφο ψαράκι με αρκετά κοφτερά δόντια. Αρπακτικό. Τα αρσενικά γίνονται θεατρικοί επιχειρηματίες, ενώ τα θηλυκά δίνουν συναυλίες.\ne) Σαργός: ον επιτήδειο και σβέλτο, που φαντάζεται πως η φύση του χάρισε «προνόμια» για να προστατεύεται από τους λούτσους και τους μύλλους, και παρ’ όλα αυτά πρόθυμα πέφτει κι αυτός στη σούπα.\nf) Κυπρίνος: κάθεται στα βαλτόνερα, πλήττει και περιμένει πότε θα τον χάψει ο λούτσος. Έχει παιδιόθεν ανατραφεί με την ιδέα ότι αξίζει μόνο στην ψητή του μορφή. Την παροιμία «γι’ αυτό είναι ο λούτσος στη θάλασσα, για να μην πλήττει ο κυπρίνος», την αντιλαμβάνεται με την έννοια την ευνοϊκή για τον λούτσο…\n- Μέρα και νύχτα πρέπει να είμαστε έτοιμοι να ευαρεστήσουμε τον αφέντη τον λούτσο… Χωρίς τις ευεργεσίες του…\ng) Γοβιός: προθυμότατος επισκέπτης των δανειστικών ταμείων, των κακών θερινών διασκεδάσεων και των θυρωρείων. Είναι υπάλληλος στην οδό Μοσκόφσκι-Κούρσκι, συντάσσει ευχαριστήριες προσφωνήσεις στους λούτσους και εργάζεται νυχθημερόν για να καλοπερνάνε οι μύλλοι.\nh) Χάννος: μικρό, χτικιάρικο ψαράκι, που είτε περνάει την άχαρη ζωή του κομπάρσου, είτε προμηθεύει χοντρές εφημερίδες με κακές μεταφράσεις. Καταβροχθίζεται σε μεγάλες ποσότητες από τον λούτσο και την πέρκα. Τα θηλυκά τα συντηρούν οι μουρούνες και οι τίλωνες.\ni) Τίλων: ψάρι τεμπέλικο, μυξιάρικο και καχεκτικό, με μαυροπράσινη στολή, υπάλληλος μέχρι να φτάσει στη σύνταξη. Ρουφάει ταμπάκο με το ένα ρουθούνι κι όλο κοιτά πώς θα εξαπατήσει τον κυπρίνο.\nk) Μαρίδα: ψαρεύεται με μύγες για δόλωμα. Ζήτουλας.\nl) Αβραμίδα: έχει ταβέρνες στους μεγάλους δρόμους και αναλαμβάνει εργολαβίες. Προσποιείται πως ψάχνει για νηστήσιμο φαγητό. Άμα χάψει κάνα ψαράκι, κλείνει γρήγορα τα σαγόνια, να μην την πάρουν χαμπάρι τ’ «αφεντικά»…\nΑναρτήθηκε από Μεθόδιος Αργουμέντης στις 11/03/2017


"ΟΧΙ μέχρι το τέλος" :: Rproject\n"ΟΧΙ μέχρι το τέλος"\nΑθηνά Σκαμπά | 27.08.2015\nαναδημοσίευση από xaidarisimera\nΎστερα από 5 μήνες διαπραγμάτευσης, σκληρής δεν θα το αρνηθώ, η κυβέρνηση ΣΥΡΙΖΑ – ΑΝΕΛ, κατέληξε σε συμφωνία με τους δανειστές και στην υπογραφή του 3ου μνημονίου. Το περιεχόμενο και αυτής της συμφωνίας, όπως και των προηγούμενων, αποτελείται από την ίδια συνταγή των περικοπών, της οριζόντιας βαριάς φορολογίας και του ξεπουλήματος της δημόσιας περιουσίας. Ταυτόχρονα η σκληρή εποπτεία του κουαρτέτου και η «αυτόματη» περικοπή δαπανών, αν δεν επιτευχθούν οι στόχοι, δεν αφήνει κανένα περιθώριο ελιγμών, σε όποια κυβέρνηση το εφαρμόσει.\nΗ κυβέρνηση που ξεκίνησε με πρόγραμμα την αναδιανομή του εισοδήματος και του πλούτου από τα υψηλά στα χαμηλά εισοδήματα, το πρόγραμμα της Θεσσαλονίκης, καταλήγει σήμερα να εφαρμόζει ένα μνημόνιο. Δηλαδή, το πρόγραμμα των «αφεντικών» για αναδιανομή του πλούτου προς την ανάποδη κατεύθυνση. Το μνημόνιο είναι η πολιτική των «από πάνω», συντριβής του κόσμου της εργασίας και των μεσοστρωμάτων, προκειμένου να βρουν διέξοδο στην κρίση τους. Είναι, λοιπόν, προφανές ότι εφαρμόζοντας το πρόγραμμα του αντιπάλου, δεν μπορείς να υπηρετήσεις το δικό σου στόχο.\nΟ κόσμος του ΣΥΡΙΖΑ, ο κόσμος της Αριστεράς, ο κόσμος που «ακούμπησε» την ελπίδα του στο ΣΥΡΙΖΑ, ο κόσμος των αγώνων, ο κόσμος της εργασίας, ο κόσμος που χτυπήθηκε άγρια τα τελευταία χρόνια, υποδέχθηκε το αποτέλεσμα της διαπραγμάτευσης ως ήττα.\nΕίναι ήττα του ΣΥΡΙΖΑ; Είναι ήττα των αγώνων; Είναι ήττα της Αριστεράς; Είναι ήττα της ελπίδας;\nΟι αγώνες που αναπτύχθηκαν, αντιτάχθηκαν στα μνημόνια και τις πολιτικές λιτότητας και πολλές φορές στάθηκαν ανάχωμα στην εφαρμογή τους. Η Αριστερά, ο κάθε χώρος με τον δικό του τρόπο, στρατεύτηκε σ’ αυτή τη μάχη. Ο ΣΥΡΙΖΑ κατάρτισε ένα πρόγραμμα ανατροπής της λιτότητας, που ψηφίστηκε στο συνέδριό του. Αποδέχθηκε, δε, ως άμεσα εφικτό και όχι ως τελικό στόχο, το πρόγραμμα της Θεσσαλονίκης.\nΟ κόσμος της εργασίας, ο κόσμος που ταλαιπωρήθηκε όλα αυτά τα χρόνια, κόντρα στην τρομοκρατία, την προπαγάνδα του φόβου και τα capital controls, ψήφισε συντριπτικά ΟΧΙ στο συμβιβασμό.\nΗ διολίσθηση από το πρόγραμμα της Θεσσαλονίκης, στις «κόκκινες γραμμές» και από εκεί στις 47 σελίδες, δεν συζητήθηκε ποτέ, δεν αποφασίστηκε ποτέ και δεν κρίθηκε ποτέ στο κόμμα ΣΥΡΙΖΑ, αντίθετα είχε πολλές αντιδράσεις που αγνοήθηκαν.\nΟι διαδοχικές επιλογές της ηγεσίας, για συγκυβέρνηση με τους ΑΝΕΛ, για στελέχωση του κυβερνητικού επιτελείου με παράγοντες που υπηρέτησαν τις προηγούμενες κυβερνήσεις ή έπαιξαν θεσμικό ρόλο, η επιλογή Παυλόπουλου για την προεδρεία της Δημοκρατίας όχι μόνο δεν ήταν επιλογές του ΣΥΡΙΖΑ αλλά δεν εξυπηρετούσαν τον στόχο της ανατροπής που είχε επιλεγεί από αυτόν.\nΣτη διαδρομή της διαπραγμάτευσης, η Αριστερή πλατφόρμα, αλλά και πολλοί εντός και εκτός του ΣΥΡΙΖΑ, ζητούσαν και επιχειρηματολογούσαν για την ενίσχυση του κρατικού ελέγχου στις Διοικήσεις των τραπεζών, την αντικατάσταση του Διοικητή της τράπεζας της Ελλάδας, της Γ.Γ. εσόδων. Προειδοποιούσαν ότι δεν πρέπει να πληρωθούν οι δόσεις, ότι δεν πρέπει να υπάρξει δέσμευση για μη μονομερείς ενέργειες, η ηγετική ομάδα της κυβέρνησης, όμως, επέλεξε να αγνοήσει και να απαξιώσει και το κόμμα της και τις προειδοποιήσεις της αριστεράς.\nΑυτό που επιλέχθηκε, σε αντίθεση με όλα παραπάνω, είναι αυτό που ηττήθηκε. Αυτό που ηττήθηκε, είναι ο κυβερνητισμός, η απόρριψη των μονομερών ενεργειών, οι συνεργασίες με παράγοντες του πολιτικού κατεστημένου, το «πάση θυσία στο Ευρώ» και κυρίως η επιλογή εξεύρεσης «λύσης», μόνο μέσω της διαπραγμάτευσης με τους εκπροσώπους του εγχώριου και διεθνούς κεφαλαίου.\nΑπό την αρχή οι δανειστές έδειξαν με σαφήνεια τις προθέσεις τους. Η διαδικασία της διαπραγμάτευσης ήταν μια σειρά κλιμακούμενων επιθέσεων προς την κυβέρνηση. Οι απαιτήσεις τους συνέχεια αυξάνονταν, δεν εκταμίευσαν ούτε καν τα συμφωνημένα, απειλούσαν με οικονομική ασφυξία, έκοψαν την ρευστότητα εντελώς αδικαιολόγητα. Αποδομούσαν ένα – ένα όλα τα στελέχη της Κυβέρνησης, εξαπέλυσαν μια φοβερή εκστρατεία προπαγάνδας του φόβου. Ο στόχος τους ήταν να «τσακίσουν» αυτή την εστία εξέγερσης απέναντι στα σχέδια τους και να αποτρέψουν κάθε μελλοντική απόπειρα. Να πετύχουν αυτό που όλοι μας, κωδικά, ονομάζαμε «αριστερή παρένθεση».\nΗ ηγετική ομάδα του ΣΥΡΙΖΑ, κατέστησε την κυβέρνηση ΣΥΡΙΖΑ – ΑΝΕΛ, «αριστερή παρένθεση» προσχωρώντας στη λογική του νεοφιλελεύθερου «There is no alternative» (Τ.Ι.Ν.Α.), υιοθετώντας το επιχείρημα «δεν υπάρχει εναλλακτική». Υποχρέωση όλων μας, που στρατευτήκαμε στην προσπάθεια του ΣΥΡΙΖΑ, αλλά και όλων των Αριστερών δυνάμεων, είναι, να μην αποτελέσει παρένθεση η Αριστερά και οι αγώνες του κόσμου της εργασίας και των φτωχών στρωμάτων.\nΟ ΣΥΡΙΖΑ δημιουργήθηκε ως ένα ενωτικό εγχείρημα της ριζοσπαστικής αριστεράς. Η συγκρότησή του στηρίχθηκε στην κοινή δράση ευρύτατων τμημάτων και παραδόσεων της Αριστεράς και πάντα σε ρήξη με τις κεντροαριστερές λογικές και δυνάμεις.\nΗ αύξηση της επιρροής και των δυνάμεων του ΣΥΡΙΖΑ βασίστηκε στην άνοδο των κινημάτων και των αγώνων ενάντια στον νεοφιλελευθερισμό και τις πολιτικές της λιτότητας.\nΗ πολιτική ανατροπή της ανάδειξης του ΣΥΡΙΖΑ σε πρώτο κόμμα, στις εκλογές του Γενάρη οφείλεται στη μεταβατική αντίληψη για το πρόγραμμα με στόχο τον σοσιαλισμό και στην απάντηση της «Κυβέρνησης της Αριστεράς» στο άμεσο πολιτικό ζήτημα της κυβερνητικής εξουσίας, στα χρόνια της κρίσης.\nΟι δυνάμεις τις ριζοσπαστικής αριστεράς, όμως, εξακολουθούν να υπάρχουν και οφείλουν, χωρίς καθυστέρηση, να διευκολύνουν την επανεμφάνιση των αγώνων του προηγούμενου διαστήματος και να δώσουν πολιτική έκφραση στον κόσμο που αντιστέκεται, στον κόσμο του ταξικού, συντριπτικού ΟΧΙ του δημοψηφίσματος. Σ’ αυτήν την υποχρέωση, θεωρώ καθήκον μου κι εγώ με τη σειρά μου, ν’ ανταποκριθώ σήμερα.\nΣτην πολύχρονη διαδρομή μου σ’ αυτήν την περιπέτεια που λέγεται Αριστερά, η ένταξή μου στο ΣΥΡΙΖΑ υπήρξε ένα σημαντικό κεφάλαιο. Ίσως το σημαντικότερο, κυρίως γιατί συμπορεύτηκα με εξαιρετικούς συντρόφους, από πολλά και διαφορετικά ρεύματα. Ανεξάρτητα από τη διαδρομή που θα ακολουθήσει ο καθένας από μας, δεν θα πω σε κανέναν αντίο, γιατί ξέρω για έναν – έναν, πως, όταν χρειαστεί, πάλι, όλοι εκεί θα είμαστε. Καλή αντάμωση και σύντομα.


Online Παιχνίδι Motorbike Εμπόδια. Παίξτε το παιχνίδι online δωρεάν Motorbike Εμπόδια. Κατεβάστε το παιχνίδι Motorbike Εμπόδια. Παιχνίδια Φυλή - gr.qazgames.com\nRacers αρέσει να ενεργήσει σε ένα τουρνουά αυτού του είδους, όπου μια σημαντική ποιότητα για να κερδίσει είναι η αγωνιστική.\n© sgames.org -. Δωρεάν online παιχνιδιών Motorbike Εμπόδια () σε απευθείας σύνδεση κόσμο παιχνιδιού παιχνίδι λάμψης Motorbike Εμπόδια για δωρεάν. Μην ξεχάσετε να αξιολογήσετε αυτό το παιχνίδι Motorbike Εμπόδια και να μοιραστούν αυτό το παιχνίδι με τους καλύτερους φίλους σας.\nΠαιχνίδι Motorbike Εμπόδια σε απευθείας σύνδεση\nΠεριγραφή του παιχνιδιού Motorbike Εμπόδια γραμμή. Πώς να παίξετε το παιχνίδι online Racers αρέσει να ενεργήσει σε ένα τουρνουά αυτού του είδους, όπου μια σημαντική ποιότητα για να κερδίσει είναι η αγωνιστική. Extreme ποδήλατα ιππασία αποτελείται από διάφορα στάδια με διαφορετικό μήκος και την πολυπλοκότητα του στίβου. Νίκη εξαρτάται από την αντοχή και την αντοχή στον παίκτη την υπέρβαση των εμποδίων. Σας ευχόμαστε καλή τύχη!\nΒαθμολογήστε αυτό το παιχνίδι: Παίχθηκε: 102\nMotorbike Εμπόδια ( Ψηφοφορίες2, Δευτεροβάθμια Βαθμολογία: 3/5)